title: Brandon Novak

text: Kun Novak oli 14-vuotias, Tony Hawk tarjosi hänelle skeittaussopimusta. Silti Novak ei ole toistaiseksi esiintynyt yhdessäkään Tony Hawkin pelissä.


title: Brandon Novak

text: Novak käytti heroiinia 14-vuotiaasta lähtien ja on ollut kuivilla vuodesta 2006. Hän on tatuoinut mahaansa tekstin " No More Fucking Heroin". Hän esiintyy eräässä Duudsonien kolmannen kauden jaksossa "Talviolympialaiset" Bam Margeran kanssa.


title: Atso

text: Atso on suomalainen miehen etunimi. Atson nimipäivää vietetään 28. heinäkuuta. Nimen taustalla on 1200-luvulla kirjoitettu Liivinmaan kronikka, jossa esiintyvät henkilönnimet Asse ja Asso, joiden germaaninen alkumuoto on Azzo. Suomenkielisen nimen Atso on niiden pohjalta muodostanut Helsingin yliopiston saksan kielen lehtori Bernhard Fredrik Godenhjelm, jonka runokokoelmassa "Kertovaisia runoelmia" (1892), balladissa "Syksyinen tarina", esiintyy merirosvo nimeltä Atso.


title: Atso

text: Suomessa on vuoden 2009 loppuun mennessä ollut kirjoilla 893 Atso-nimistä henkilöä. 2000-luvulla heinäkuuhun 2015 mennessä nimi on annettu 156 pojalle.


title: World Series of Poker 1978

text: World Series of Poker 1978 oli historiansa yhdeksäs. Kauden aikana järjestettiin 11 turnausta, mestaruusturnaus mukaan lukien. Mestaruusturnauksen voitti Booby Baldwin, jolle voitto oli ensimmäinen.


title: Mary Elizabeth McGlynn

text: Mary Elizabeth McGlynn (s. 16. lokakuuta 1966 Los Angeles, Kalifornia) on yhdysvaltalainen ääninäyttelijä ja laulaja, joka tunnetaan parhaiten useiden animeiden dubbauksista ja laulustaan "Silent Hill" -pelisarjassa sekä "Dance Dance Revolution EXTREME" -pelissä. Hänellä on ollut myös useita elokuvarooleja, ja hän sanoitti joitain kappaleita "Silent Hill" -elokuvaan. McGlynn palkittiin vuonna 2007 American Anime -palkinnolla parhaasta dubbauksesta.


title: Mary Elizabeth McGlynn

text: Hän on naimisissa Daran Norrisin kanssa.


title: Melodie MC

text: Melodie MC (oikealta nimeltään Kent Lövgren) (s. 1970) on ruotsalainen vuosien 1992 ja 1998 välillä aktiivisesti esiintynyt ja eurodance-genren musiikkia tuottanut rap-artisti. Artistin tunnetuimpina kappaleina pidetään vuonna 1995 julkaistun albumin "The Return" hittejä ”Anyone Out There” sekä ”Give It Up (For The Melodie)”.


title: Suokeltto

text: Suokeltto ("Crepis paludosa") on keltakukkainen asterikasvi.


title: Suokeltto

text: Suokelton hento, haarautuva varsi voi kasvaa melkein metrin mittaiseksi. Lehdet ovat ohuet ja hammaslaitaiset. Niitä on ruusukkeena kasvin tyvessä sekä haarautumiskohdissa varsilehtinä. Kukinto on keltainen mykerö, halkaisijaltaan noin kolme senttimetriä.


title: Suokeltto

text: Suokelttoa tavataan Keski- ja Etelä-Suomessa, Skotlannissa, Ruotsissa ja Norjassa, Keski-Euroopassa Ranskan itäpuolella sekä Venäjän länsiosissa.


title: Suokeltto

text: Suokeltto kasvaa korvessa.


title: Kasautumispiste

text:
Topologiassa avaruuden "X" kasautumispisteellä tarkoitetaan sellaista pistettä, jonka jokaisessa ympäristössä on jokin toinen "X":n piste.
Formaalisti "x" on "X":n kasaantumispiste, jos "x":n ympäristöille "U" pätee formula_1 siten, että formula_2.


title: Kasautumispiste

text:
Kasautumispiste voidaan määritellä myös toisella tapaa. Olkoon A formula_3. Piste formula_4 on A:n kasautumispiste, jos jokaisessa x:n ympäristössä U on ääretön määrä A:n pisteitä.
Tähän riittää se, että jokaisessa x:n ympäristössä on jokin A:n piste y ja y ei ole piste x.


title: Kasautumispiste

text: Joukon A kasautumispiste voi joko kuulua A:han tai olla siihen kuulumatta. Kasautumispiste kuuluu aina joukon sulkeumaan.


title: Ympäristö (topologia)

text: Topologiassa pisteen ympäristöllä tarkoitetaan yleensä avointa joukkoa, joka sisältää kyseisen pisteen. Formaalimmin, joukko formula_1 on pisteen formula_2 ympäristö, jos formula_3 on avoin joukossa formula_4 ja formula_5.


title: Ympäristö (topologia)

text: Toisinaan pisteen ympäristölle käytetään seuraavaa, edellisestä hieman poikkeavaa määritelmää. Olkoon "X" topologinen avaruus ja formula_6. Tällöin formula_7 on formula_8:n ympäristö, jos on olemassa "X":n avoin joukko formula_3 siten, että formula_10. Jos formula_11, on formula_7 formula_13:n ympäristö jos formula_14 ja formula_3 on avoin joukko.


title: Ympäristö (topologia)

text: Pisteen "x" ympäristökanta formula_16 on sellainen kokoelma pisteen "x" ympäristöjä, että jokainen pisteen "x" ympäristö sisältää osajoukkonaan jonkin tähän kokoelmaan kuuluvan ympäristön.


title: HK Krylja Sovetov Moskova

text: Krylja Sovetov () eli "Neuvostosiivet" on venäläinen jääkiekkoseura, jonka kotipaikka on Moskova. Seura on perustettu vuonna 1947 Neuvostoliiton ilmavoimien urheiluseuraksi. Kaudella 2010-2011 se pelasi Vysšaja Ligassa. Kaudella 2011–2012 se ei pelaa yläsarjoissa.


title: HK Krylja Sovetov Moskova

text: Joukkue pelasi Neuvostoliiton jääkiekon mestaruussarjassa sen lakkauttamiseen asti, ja jatkoi Venäjän korkeimmalla sarjatasolla aina vuoteen 1999 asti, jolloin Krylja Sovetov pudotettiin Vysšaja Ligaan. Joukkue nousi kahteen otteeseen 2001 ja 2006 kahdeksi kaudeksi Venäjän jääkiekon superliigaan, mutta putosi jälleen takaisin Vysšaja Ligaan.


title: HK Krylja Sovetov Moskova

text: Vuonna 2008 Krylja Sovetov riitautui omistajiensa kanssa, ja käytännössä koko silloinen joukkue irtautui omistajistaan ja muodosti itsenäisen joukkueen. Vanhoille omistajille jäivät Kryljan kiekkokoulu ja nuorisoseurat, joista muodostettiin oma joukkue MHK Krylja Sovetov.


title: Viulunsoittaja katolla

text: Viulunsoittaja katolla () on juutalaisen perheen tarinan kertova musikaali. Sen kuuluisia kappaleita ovat "Rikas mies jos oisin" sekä "Nousee päivä, laskee päivä". Sen ensiesitys oli 1964. Tarina perustuu Šolom Aleichemin kirjaan "Tewje, maitomies"; alkutarina on jiddišinkielinen. Musikaalin käsikirjoituksen on tehnyt Joseph Stein, musiikin säveltänyt Jerry Bock ja laulujen sanat kirjoittanut Sheldon Harnick. Musikaalin nimi tulee Marc Chagallin maalauksesta, jossa esiintyy viulunsoittaja.


title: Viulunsoittaja katolla

text: Norman Jewison ohjasi musikaalista samannimisen elokuvan (1971).


title: Viulunsoittaja katolla

text: Tarina on perhetarina Ukrainan juutalaisten keskuudesta; maitomies Tevjellä ja hänen vaimollaan on viisi kaunista tytärtä, mutta näiden lemmenaskeleet eivät mene ollenkaan vanhempien toiveiden mukaan.


title: Viulunsoittaja katolla

text: Erityisesti vanhin tytär Tzeitel olisi haluttu naittaa rikkaalle teurastaja Lazar Wolfille, mutta tyttö ei suostu vaan uhkaa karata köyhän räätäli Motel Kamzoilin kanssa. Lopulta vanhemmat antavat periksi ja nuorille järjestetään upeat häät, joissa vanhemmat laulavat heille sittemmin iskelmänä suurta suosiota niittäneen laulun "Nousee päivä, laskee päivä".


title: Viulunsoittaja katolla

text: Sävelmä onkin musikaalin suosituimpia; vain Tevjen yksinään aamunvalossa portaillaan laulama "Rikas mies jos oisin" on saavuttanut samaa suosiota. Suomeksi sen tulkitsi Lasse Mårtenson, koska Uljas Kandolin ei halunnut levylaulajaksi; hän sanoi olevansa ennen muuta näyttelijä.


title: Viulunsoittaja katolla

text: Vain loppukohtaus, kun santarmit tunkeutuvat kylään, antaa mustan varjon koko tarinaan; juutalaisten osa tsaarin Venäjällä ei ollut todellakaan helppo.


title: Viulunsoittaja katolla

text: Musikaali on Suomen esitetyimpiä.. Musikaali tuotiin Suomeen jo 1965, pääosassa Uljas Kandolin, ja hän on ollut eräs Suomen rakastetuimpia Tevjen esittäjiä.


title: Kaarina Hazard

text: Kaarina Hazard (s. helmikuu 1966 Kuopio) on suomalainen vapaa kirjoittaja ja näyttelijä. Hän on julkaissut kirjoituskokoelman "Kontallaan: Muistiinpanoja mediasta" (2006), yhdessä Olli Löytyn kanssa kirjan "Tää on taas tätä: Parisuhteen sanakirja" (2007) sekä Raimo Summasen kanssa teoksen "Lätkä: Kirja urheilusta" (2010).


title: Kaarina Hazard

text: Koulutukseltaan Hazard on filosofian maisteri Tampereen yliopistosta. Hän on naimisissa ja hänellä on kaksi lasta. Hazard toimi "Pressiklubi" -tv-ohjelman vaihtuvana journalistijäsenenä Ruben Stillerin juontokaudella ja on ollut "Pyöreä pöytä" -radio-ohjelman vakiokeskustelijoita ohjelman alusta alkaen, vuodesta 2007. "Kontallaan"-kirjan Hazard kirjoitti muun muassa "Metro"-lehden sekä "Imagen" kolumniensa pohjalta.


title: Kaarina Hazard

text: Hazard on toiminut myös näyttelijänä. Vuonna 2010 hän oli ehdolla parhaan naispääosan Jussi-palkinnon saajaksi roolistaan elokuvassa "Postia pappi Jaakobille". Vuonna 2017 Hazard näytteli pääosaa televisiosarjassa "Myrskyn jälkeen".


title: Kaarina Hazard

text: Tammikuussa 2010 Hazard kirjoitti "Iltalehdessä" kolumnin, jonka useat kokivat halventavan juuri kuollutta Tony Halmetta. Kolumnista tehtiin ennätysmäärä, 108 kantelua Julkisen sanan neuvostolle. Neuvosto käsitteli Halmeen äidin tekemän valituksen ja antoi langettavan päätöksen maaliskuun lopussa 2010 äänin 10–1. JSN:n mielestä Hazardin kirjoitus rikkoi hyvää journalistista tapaa. "Kalevan" päätoimittaja Markku Mantila jätti paikkansa Julkisen sanan neuvoston varajäsenenä Halme-päätöksestä syntyneen kohun vuoksi.


title: Arto Hiltunen

text: Arto Kalevi Hiltunen (s. 17. tammikuuta 1958 Kajaani) on suomalainen elinkeinovaikuttaja. Hän toimi S-ryhmässä vuodesta 1980 vuoteen 2010. Vuosina 1998–2003 hän oli toimitusjohtajana Helsingin Osuuskaupassa ja vuosina 2004–2007 HOK-Elannossa. Lisäksi hän oli Suomen Osuuskauppojen Keskuskunnan (SOK) pääjohtajana vuosina 2007–2010. Vuonna 2010 Hiltunen aloitti Suomen Kaupan Liiton hallituksen puheenjohtajana.


title: Arto Hiltunen

text: Hiltunen on ollut vuodesta 2011 Itellan hallituksen puheenjohtaja. Aalto-yliopisto nimitti Hiltusen kunniatohtoriksi keväällä 2011.


title: Arto Hiltunen

text: Koulutukseltaan Hiltunen on ekonomi Helsingin kauppakorkeakoulusta vuodelta 1979.


title: World Series of Poker 1979

text: World Series of Poker 1979 oli historiansa kymmenes. Kauden aikana järjestettiin 12 turnausta, mestaruusturnaus mukaan lukien. Mestaruusturnauksen voitti Hal Fowler jolle voitto oli ensimmäinen. Fowler oli samalla WSOP:n historian ensimmäinen, joka ei ollut mestaruusturnausta voittaessaan lajin ammattilainen.


title: Atlant

text: Hokkeinyi klub Atlant Mytištši () oli KHL:ssä pelaava venäläinen jääkiekkoseura. Sen kotipaikka oli Moskovan alueella sijaitseva Mytištši ja kotiareena Arena Mytištši. Seuran perustamisvuotena pidetään vuotta 2005. Joukkue pelasi KHL:n läntisen konferenssin Bobrov-divisioonassa. Atlant ajautui kaudella 2014–2015 talousvaikeuksiin, ja ilmoitti kauden jälkeen lopettavansa toimintansa.


title: Atlant

text: Seuran tausta on vuonna 1953 perustetussa Himik Voskresenskissä, jonka kotipaikka oli Voskresensk. Vuonna 2005 seuran omistajat siirsivät joukkueen Mytištšiin ja samalla joukkueen uudeksi nimeksi tuli "Himik Moskovan alue". Vuonna 2008 seura otti käyttöön nykyisen nimensä.


title: Atlant

text: Himik Voskresensk on nykyään vuonna 2009 perustetun junioriseuran nimi. Alkuperäinen Himik Voskresensk tunnettiin erityisesti poikkeuksellisen laadukkaasta juniorityöstään, pienen teollisuuspaikkakunnan seuran kasvatteihin lukeutuivat muun muassa Igor Larionov, Valeri Kamenski, Vjatšeslav Kozlov, Andrei Markov, Sergei Mozjakin, Sergei Berezin, Valeri Zelepukin sekä Dmitri Kvartalnov.Joukkueen runko siirtyi kaudeksi 2015-2016 sarjaan palaavalle Moskovan Spartakille.


title: Tasavallan presidentin kanslia

text: Tasavallan presidentin kanslia on Suomen tasavallan presidentin avustava taho. Sen tehtäviä on hoitaa presidentin hallintoasiat ja järjestää presidentin ja hänen perheensä tarvitsemat henkilökohtaiset palvelut. Kanslia huolehtii myös presidentin turvallisuudesta. Kansliaan kuuluvat kansliapäällikkö, neuvonantajia, lehdistöpäällikkö, erityisavustajia, linnanvouti ja adjutantteja. Kanslia sijaitsee Presidentinlinnassa Helsingissä.


title: Päämääränä kuu

text: Päämääränä kuu () on 16. Hergén piirtämä ja käsikirjoittama Tintti-sarjakuva-albumi. Se alkoi ilmestyä ranskankielisenä jatkosarjana belgialaisessa Tintin-lehdessä vuonna 1950. Vuonna 1953 se julkaistiin sarjakuva-albumina. Suomessa Otava julkaisi albumin "Tintin seikkailut" -sarjan 14. osana vuonna 1975. Sen suomensivat Heikki ja Soile Kaukoranta.


title: Päämääränä kuu

text: Tintti ja kapteeni Haddock saavat professori Tuhatkaunolta kutsun Syldaviaan. Perillä erikoisturvayksikkö "ZEPO" saattaa heidät Sprodjin Atomitutkimuskeskukseen, jota johtaa herra Baxter. Tuhatkaunon avustajana oli toiminut keskuksessa työskentelevä Frank Wolff. Tuhatkaunon paljastaa, että Syldaviasta oli löydetty rikas uraaniesiintymä, ja tämän vuoksi eri tiedemiehiä Syldavian ulkopuolelta oli kutsuttu edesauttamaan sen hyödyntämistä. Hänen suunnittelemaansa ydinrakettimoottoria aiottiin käyttää avaruusraketissa, jolla voitaisiin lentää kuuhun.


title: Päämääränä kuu

text: Eräänä yönä alueelle lentää lentokone, josta hyppää laskuvarjoilla kolme miestä. Etsiväkaksikko Dupont ja Dupond sotketaan aluksi heihin. Tintti ja Haddock joutuvat keskuksen lähialuetta tutkiessaan hyökkäyksen kohteeksi ja laskuvarjohyppääjien kuulustelun myötä ilmenee, että nimetön ulkovalta pyrki varastamaan tietoja raketista. Kun raketin prototyyppi "X-FLR6" lähetetään kuvaamaan kuun Maahan näkymätöntä puolta, sen tullessa takaisin kohti Maata ulkovalta onnistuu kaappaamaan raketin radio-ohjauksen. Tintin neuvosta keskus päättää tuhota raketin. Mutta tämän myötä ilmenee, että joku keskuksen työntekijöistä on vakooja.


title: Päämääränä kuu

text: Kuumatkaa valmistellessa Haddock tulee avaruuspuvun testauksen aikana kutsuneeksi Tuhatkaunoa "haihattelijaksi", mistä raivostuneena Tuhatkauno turvallisuusmääräyksiä rikkoen näyttää hänelle ja Tintille itse varsinaisen kuuraketin. Pudotessaan tikkailta Tuhatkauno menettää muistinsa, mutta Haddockin kutsuttua häntä uudestaan "haihattelijaksi" hänen muistinsa palaa.


title: Päämääränä kuu

text: Kuuraketti saadaan valmiiksi, ja 3. kesäkuuta 1952 kello 1:34 raketti lähtee Kuuta kohti mukanaan Tintti, Milou, Haddock, Tuhatkauno ja Wolff. Kertomus jatkuu albumissa "Tintti kuun kamaralla".


title: The Grateful Dead (albumi)

text: The Grateful Dead on yhdysvaltalaisen Grateful Dead -yhtyeen ensimmäinen studioalbumi.


title: The Transformers: The Movie

text: The Transformers: The Movie on vuonna 1986 ilmestynyt Transformers-animaatioelokuva, jonka ohjasi Nelson Shin ja käsikirjoitti Ron Friedman.


title: The Transformers: The Movie

text: Elokuvan tapahtumat sijoittuvat alkuperäisen televisiosarjan, The Transformersin jatkumoon ja tapahtumat sijoittuvat toisen ja kolmannen tuotantokauden välille, esitellen uusia hahmoja ja maailmoja. Toisin kuin ensimmäinen ja toinen tuotantokausi, elokuva ei sijoitu 1980-luvulle, vaan tulevaisuuteen, vuoteen 2005. Elokuva eroaa myös animaatiosarjasta suuresti sen synkemmällä ja aikuismaisemmalla toteutuksellaan. Elokuva on saavuttanut vankkumattoman kulttisuosion sarjan fanien keskuudessa.


title: The Transformers: The Movie

text: The Transformers: The Movie jäi myös Orson Wellesin ja Scatman Crothersin viimeiseksi elokuvarooleiksi. Welles on tosin sanonut roolistaan "Esitin vain lelua joka pieksee muita leluja."


title: The Transformers: The Movie

text: On vuosi 2005 ja Decepticonit ovat vallanneet Transformerien kotiplaneetta Cybertronin. Autobotit ovat perääntyneen Cybertronia kiertäviin kahteen kuuhun, sekä Maassa sijaitsevaan tukikohtaansa, Autobot Cityyn. Megatron Decepticoneineen valtaa Autobottien sukkulan, tapattaen sen miehistön: Brawnin, Prowlin, Ratchetin ja Ironhiden. Sitten hän aikoo käyttää sukkulaa tehdäkseen yllätyshyökkäyksen Autobot Cityyn ja tuhotakseen Autobotit.


title: The Transformers: The Movie

text:
Samaan aikaan avaruudessa, planeetta Cybertronia lähestyy valtava, planeetan näköinen hirviö, joka syö kaiken eteensätulevan. Sen nimi on Unicron ja kohteena tuhota Cybertron.
Optimus Primen kuoltua taistelussa Megatronia vastaan, Starscream kaappaa itselleen Decepticonien johtajuuden ja Autobottien uusi johtaja Ultra Magnus komentaa Autobotit lähtemään kohti kotimaailmaansa, tarkoituksena pelastaa se, ennen kuin on liian myöhäistä. Unicron lähettää kuitenkin alaisuuteensa saaneen Megatronin (uudelta nimeltään Galvatron) Autobottien perään, tarkoituksena tuhota näiden johtajalla oleva Autobottien johtajien tunnus, Johtajuuden Matrix. Tätä ennen Galvatron eliminoi Starscreamin ja kaappaa Decepticonien johtajuuden takaisin itselleen. Galvatron hyökkää Autobottien kimppuun ja tämän vuoksi Autobotit joutuvat erilleen toisistaan, ympäri avaruutta: Hot Rod, Kup ja Dinobotit Quintessonien planeetalle ja Ultra Magnuksen joukot romuplaneetta Junkionille. Unicron on jo tuhonnut molemmat kuuasemat. Enää jäljellä on vain itse pääruoka: Cybertron.
Transformeri Wheelien avulla Hot Rod ja Kup pelastuvat ja saapuvat sovittelemaan rauhaa Autobottien ja Wreck-Garin johtamien Junkioiden välille. Galvatron on kuitenkin kaapannut itselleen Autobottien Matrixin ja on palannut takaisin Unicronin luokse.
Galvatron aikoo käyttää Matrixia, tuhotakseen Unicronin, mutta Matrix ei tottele.
Unicron muuntautuu yllättäen valtavaksi jättiläisrobotiksi ja syö Galvatronin.
Unicron hyökkää Cybertronin kimppuun ja planeettaa hallitsevat Decepticonit käyvät avutonta vastarintaa hirviötä vastaan. Autobotit Hot Rod, Kup, Springer, Arcee ja ihmisliittolainen Daniel joutuvat aluksensa törmäyksessä sisälle Unicroniin.
Erilleen joutunut Hot Rod törmää Galvatroniin ja Galvatron ehdottaa liittoutumista, mutta Unicron käyttää tähän henkistä yhteyttä, pakottaen Galvatronin tuhoamaan Autobotin.
Hot Rod ja Galvatron taistelevat Unicronin sisuksissa, jonka johdosta paljon Galvatronia heikompi Hot Rod häviää. Galvatron on juuri kuristamassa Hot Rodia, kun Matrix, joka roikkuu Galvatronin kaulassa, reagoi. Matrix tekee Hot Rodista uuden "Primen". Hot Rod kasvaa ja vahvistuu uudeksi Autobottijohtajaksi, Rodimus Primeksi.
Rodimus Prime heittää Galvatronin ulos Unicronin sisältä ja avaa Matrixin. Valloilleen päässyt tuhovoima aiheuttaa valtavan räjähdyksen Unicronin sisuksissa.
Rodimus johdattaa sisällä olevat Autobotit ulos Unicronista.
Unicron räjähtää, valtavassa räjähdyksessä. Vain Unicronin pää jää jäljelle. Se alkaa kiertää Cybertronin ympärillä.
Autobotit palaavat uuden johtajansa avustuksella takaisin Cybertronille ja Rodimus Prime toteaa tapahtuneen olleen merkki Cybertronin sodan loppumisesta ja siitä, että kaikki on jälleen yhtä.


title: Chydenius

text: Chydenius on suomalainen sivistys- ja pappissuku. Suku on lähtöisin Turun läänin Uudeltakirkon eli nykyisen Kalannin kunnan Kytämäen kylästä, joka nimestä suvun latinankielinen nimikin on johdettu. Suvun kantaisä oli talonpoikaistaustainen Rymättylän kirkkoherra Anders Chydenius (k. 1711), jonka poika Jakob Chydenius (1703–1766) oli Kokkolan kirkkoherra Pohjanmaalla. Hänen poikansa oli suvun tunnetuin edustaja, Anders Chydenius, mutta suku jatkui tämän nuoremmasta veljestä, Vaasan ja Mustasaaren kirkkoherra Jakob Chydeniuksesta (1732–1809).


title: Osmo Kleemola

text: Osmo Kleemola (s. 3. toukokuuta 1983 Espoo) on entinen suomalainen jalkapalloilija. Hän oli pelipaikaltaan oikea laitapuolustaja.


title: Osmo Kleemola

text: Kausina 2006–2011 Kleemola pelasi FC Viikingeissä. Debyyttikaudellaan hän pelasi 25 ottelua alusta loppuun Ykkösessä ja oli tärkeässä roolissa Viikinkien liiganousun kannalta. Kleemola on pelannut aikaisemmin urallaan myös laitahyökkääjänä.


title: Osmo Kleemola

text: Vuoden 2011 päätteeksi lentäjäksi opiskellut Kleemola päätti uransa Viikingeissä ja päätti uransa Kolmosen SexyPöxyissä pelatun kauden jälkeen.


title: Pearl Harbor (elokuva)

text: Pearl Harbor on vuonna 2001 julkaistu yhdysvaltalainen historiallinen sotaelokuva, jonka ohjasi Michael Bay ja siinä näyttelevät muun muassa Ben Affleck, Alec Baldwin, Jon Voight, Josh Hartnett, Kate Beckinsale, Cuba Gooding Jr., Dan Aykroyd, Colm Feore, Mako, Tom Sizemore, Jaime King ja Jennifer Garner. Elokuva perustuu löyhästi joulukuussa 1941 tapahtuneeseen Japanin hyökkäykseen Pearl Harborin laivastotukikohtaan ja amerikkalaisten huhtikuussa 1942 tekemään kostoiskuun. Osa elokuvan kohtauksista oli viimeisiä Technicolorilla kuvattuja otoksia.


title: Pearl Harbor (elokuva)

text: "Pearl Harbor" muistetaan yhdestä elokuvahistorian ristiriitaisimmista vastaanotoista. Se oli ehdolla neljään Oscar-palkintoon, joista voitti yhden parhaista äänitehosteista, ja kuuteen Razzie-palkintoon, joista ei kuitenkaan voittanut yhtäkään. Elokuva ei saanut juurikaan kiitosta kriitikoilta ja sen sotateemaan yhdistettyä kolmiodraamaa on usein haukuttu yhdeksi huonoimmista rakkaustarinoista elokuvissa. Kaikesta huolimatta "Pearl Harbor" oli suuri kaupallinen menestys.


title: Pearl Harbor (elokuva)

text: Vuonna 1923 kaksi tennesseeläistä poikaa, Rafe McCawley ja Danny Walker (Jesse James ja Reiley McClendon), leikkivät taistelevansa saksalaisia sotilaita vastaan. He kipuavat Rafen isän pölytyslentokoneeseen, käynnistävät sen vahingossa ja saavat näin ensikosketuksensa lentämiseen. Pian sen jälkeen Dannyn isä (William Fichtner) saapuu raahaamaan poikansa kotiin, moittii tätä Rafen kanssa leikkimisestä ja antaa tälle selkäsaunan. Rafe hyökkää Dannyn isän kimppuun kutsuen tätä ”likaiseksi saksalaiseksi”. Dannyn isä vastustaa kertomalla taistelleensa saksalaisia vastaan ensimmäisessä maailmansodassa. Hän sanoo toivovansa, etteivät pojat joudu koskaan kokemaan sodan kauhuja.


title: Pearl Harbor (elokuva)

text: On vuosi 1940. Aikuisiksi kasvaneet Rafe (Ben Affleck) ja Danny (Josh Hartnett) ovat luutnantteja Yhdysvaltain ilmavoimissa, ja heitä johtaa majuri Jimmy Doolittle (Alec Baldwin). Lääkärintarkastuksessa Rafe tapaa Evelyn Johnsonin (Kate Beckinsale), laivastossa työskentelevän sairaanhoitajan, joka päästää hänet lääkärintarkastuksesta läpi huolimatta hänen lukihäiriöstään. Rafe hullaantuu saman tien. Pari alkaa seurustella, ja he rakastuvat toisiinsa. Rafe on kuitenkin ilmoittautunut vapaaehtoiseen palvelukseen Iso-Britannian ilmavoimien Eagle-laivueeseen. Ennen kuin Rafe lähtee Englantiin, hän lupaa Evelynille palata takaisin tämän luokse. Evelyn ja Danny siirretään heidän omien lentokonelaivueidensa mukana Pearl Harboriin. Samaan aikaan Japanissa amiraali Isoroku Yamamoto (Mako) suunnittelee hyökkäystä Pearl Harboriin vastareaktiona sille, että Yhdysvallat on laittanut Japanin kauppasaartoon.


title: Pearl Harbor (elokuva)

text: Rafe ammutaan alas Englannin kanaalin yllä, ja hänet luokitellaan kaatuneeksi. Kolme kuukautta myöhemmin Rafen kuolemaa suriessaan Evelyn ja Danny saavat toisiltaan tukea ja alkavat odottamatta lähentyä toisiaan. Pian he aloittavat suhteen. Vuoden 1941 joulukuun 6. päivän yönä pakkolaskusta hengissä selvinnyt ja miehitettyyn Ranskaan joutunut Rafe ilmestyy yllättäen Pearl Harboriin. Hän käsittää nopeasti, että Dannysta ja Evelynistä on tullut pari, ja ystävykset päätyvät pian nyrkkitappeluun paikallisessa hulabaarissa. Joulukuun 7. päivän aamuna he heräävät japanilaisten hyökätessä Pearl Harboriin Zero-hävittäjien, Val-pommittajien ja Nakajima-torpedopommittajien kera.


title: Pearl Harbor (elokuva)

text: Japanilaisten yllätysilmahyökkäys upottaa taistelulaivat "USS Arizonan" (BB-39), "USS Oklahoman" (BB-37) ja monia muita laivoja. Sairaalassa Evelyn auttaa hoitamaan kymmeniä sisään pyrkiviä haavoittuneita ja joutuu päättämään, ketkä heistä hoidetaan ja ketkä ei. Samaan aikaan Rafe ja Danny onnistuvat hankkimaan itselleen Curtiss P-40 -lentokoneet, ja uhkarohkeaa taktiikkaa käyttäen he ampuvat alas seitsemän japanilaista lentokonetta. Hyökkäyksen päätyttyä elossaselvinneet järjestävät kaatuneille muistotilaisuuden, ja Yhdysvallat julistaa Japanille sodan. Sekä Rafe että Danny ylennetään kapteeneiksi, palkitaan hopeatähdellä ja määrätään osallistumaan everstiksi ylennetyn Doolittlen johtamaan vaaralliseen ja äärimmäisen salaiseen tehtävään. Ennen heidän lähtöään Evelyn tapaa Rafen ja paljastaa odottavansa Dannyn lasta. Evelyn ei kuitenkaan halua Dannyn tietävän raskaudesta, jotta tämä voisi keskittyä tulevaan tehtävään. Evelyn kertoo Rafelle pysyvänsä jatkossakin Dannyn rinnalla, mutta tulevansa syvällä sisimmässään rakastamaan Rafe aivan yhtä paljon.


title: Pearl Harbor (elokuva)

text: Presidentti Franklin D. Roosevelt (Jon Voight) haluaa osoittaa, etteivät japanilaiset ole yhtään sen vastustuskykyisempiä pommituksille kuin muutkaan. Danny, Rafe ja muut määrätään lähtemään lentotukialus USS "Hornetilta" (CV-8) B-25 Mitchell -pommikoneilla ja lentämään meren yli pommittamaan Tokiota ja japanilaisten valloittamia alueita Kiinassa. Kaksikko onnistuu tehtävässään, mutta joutuu Kiinassa japanilaisten vangiksi, kun heidän pommikoneistaan loppuu polttoaine. He tekevät pakkolaskun riisipellolle, ja japanilaissotilaat rientävät kohti laskupaikkaa. Juuri kun japanilaiset ovat ampumaisillaan Rafen, Danny kaataa heidät maahan ja joutuu itse ammutuksi muun miehistön taistellessa jäljelle jääneitä sotilaita vastaan. Rafe pitelee kuolevaa Dannyä sylissään ja kertoo tälle, ettei tämä voi kuolla, koska tämä on tulossa isäksi. Danny vastaa siihen: ”Ei, sinä olet.” Näin Danny pyytää Rafea pitämään huolta omasta syntymättömästä lapsestaan.


title: Pearl Harbor (elokuva)

text:
Muutamaa vuotta myöhemmin Rafe ja Evelyn ovat palanneet yhteen, ja heillä on nyt poika, Danny (Brandon Lozano), joka on siis biologisesti Dannyn poika. Perhe on jälleen Tennesseen maatilalla käymässä Danny Walkerin haudalla. Sitten Rafe vie poikansa lentämään, ja kaksikon nähdään lentävän kaksitasolla kohti auringonlaskua.
Vuoden 2001 Oscar-gaalassa "Pearl Harbor" oli ehdolla neljässä eri kategoriassa ja voitti Oscarin parhaista äänitehosteista. Muut ehdokkuudet olivat Paras äänitys, Parhaat erikoistehosteet ja Paras laulu.


title: Pearl Harbor (elokuva)

text: Golden Globe -gaalassa elokuva oli ehdolla parhaan alkuperäisen käsikirjoituksen ja parhaan laulun palkinnon voittajaksi.


title: Pearl Harbor (elokuva)

text: Vuoden 2001 Golden Raspberry -gaalassa "Pearl Harbor" oli ehdolla kuuden eri palkinnon saajaksi: Huonoin elokuva, huonoin ohjaaja, huonoin käsikirjoitus, huonoin romanssi, huonoin miesnäyttelijä (Ben Affleck) ja huonoin uudelleenfilmatisointi (aikaisempi vuoden 1970 elokuva "Tora! Tora! Tora!"); mutta hävisi kaikissa kategorioissa.


title: Mukhabarat

text: Mukhabarat () oli Irakin tiedustelupalvelu Irakin sotaan saakka. Termi tarkoittaa arabiaksi yleensäkin tiedustelua.


title: Mukhabarat

text: Mukhabaratin edeltäjän, "Jihaz al Khas"in, joka vastasi Irakin tiedustelusta ja sisäisestä turvallisuudesta, johtoon nimitettiin 1960-luvun puolessa välissä Saddam Hussein. Baath-puolueen syrjäytettyä Irakin hallitsijan 17. heinäkuuta 1968, Saddam alkoi laajentaa "Jihaz al Khas"ia, kunnes 1973 epäonnistuneen vallankaappausyrityksen jälkeen se muutettiin "Da'irat al Mukhabarat al Amah"iksi.


title: Mukhabarat

text: Mukhabarat koostui kahdesta pääosastosta, jotka kattoivat sisäisen ja ulkoisen tiedustelun. Persianlahden sodan jälkeen ulkoisesta tiedustelusta vastaavan osaston koko kutistui alle puoleen ennen sotaa edeltävästä vahvuudestaan, kun taas sisäisen tiedustelun osaston koko kasvoi.


title: Mukhabarat

text: Organisaatio toimi myös Irakin salaisena palveluna, jonka vastuualueina oli muun muassa muiden valtion instituuttien valvonta, vakoilu ja vastavakoilu, salamurhat, sabotaasit ja propaganda.


title: Mukhabarat

text: Barzan Ibrahim al-Tikriti – tiedustelupalvelun johtaja 1979-1983


title: Riitta Havukainen

text: Riitta Marja Havukainen (s. 2. huhtikuuta 1955 Lahti) on suomalainen näyttelijä. Hän kirjoitti ylioppilaaksi 1974 ja opiskeli Teatterikorkeakoulussa 1982–1986. Vuodesta 1986 lähtien hän on ollut Helsingin kaupunginteatterin näyttelijä kiinnityksellä. Siellä hän on ollut tunnettu laulavista tai humoristisista roolitöistään. Hän on vieraillut Ryhmäteatterissa, Tampereen teatterissa ja Tampereen työväen teatterissa. Hänen tunnetuin roolinsa lienee "Fakta homma" tv-sarjan Hannele "Hansu" Kaakko.


title: Riitta Havukainen

text:
Vuonna 2008 Havukainen sai 10 000 euron suuruisen musiikkiteatteritaiteen Ensi Linja -palkinnon.
Havukainen on ollut naimisissa Jussi Parviaisen sekä muusikko Jukka Hakokönkään kanssa. Havukainen oli avoliitossa näyttelijä Eppu Salmisen kanssa lähes kaksikymmentä vuotta. Riitta Havukaisella on Jukka Viitasaaren kanssa vuonna 1990 syntynyt tytär Katariina Havukainen, joka on myös näyttelijä ja Eppu Salmisen kanssa vuonna 1995 syntynyt poika Santtu. Havukaisen sisar on teatteriohjaaja Leena Havukainen (af Hällström).


title: Walt Disney Motion Pictures Group

text: Walt Disney Motion Pictures Group (ent. Buena Vista Motion Pictures Group) on joukko The Walt Disney Companyn tytärstudioita.


title: Walt Disney Motion Pictures Group

text: Siihen kuuluvat:


title: Walt Disney Motion Pictures Group

text: Yrityksen vanha nimi Buena Vista tulee vanhemmasta yrityksestä Buena Vista Distribution, jonka Walt Disney perusti jaellakseen elokuviaan vuonna 1955. Nimi tuli kadusta "South Buena Vista Street", joka sijaitsee Burbankissa Kaliforniassa ja jolla Walt Disneyn studiot edelleen sijaitsevat.


title: Walt Disney Motion Pictures Group

text: Vuonna 2003 Walt Disney Pictures nousi uutisotsikoihin julkaistuaan ensimmäisen K-13-elokuvansa: "". Vaikka Touchstone ja muut Disneyn omistamat studiot ovat tuottaneet alaikäisiltä kiellettyjä elokuvia, Walt Disney Pictures oli siihen asti pitäytynyt koko perheen elokuvissa.


title: Jay and Silent Bob Strike Back

text: Jay and Silent Bob Strike Back (televisioesityksessä käytetty nimeä "Jay ja Silent Bob iskevät takaisin") on vuonna 2001 ensi-iltansa saanut yhdysvaltalainen komedia, jonka ohjasi toista pääosaa näyttelevä Kevin Smith. Se on Smithin viides kuvitteelliseen View Askewniverse -universumiin sijoittuva elokuva.


title: Jay and Silent Bob Strike Back

text: Elokuva kertoo kahdesta ruohoa rakastavasta älykääpiöstä, jotka norkoilevat päivästä toiseen pienen newjerseyläisen lähikaupan edustalla. Ennen pitkää heidät häädetään lähestymiskiellon voimin ja he saavat piakkoin tietää, että heistä on tehty sarjakuva, jonka pohjalta tehdään vielä elokuva. "Jay" (Jason Mewes) ja "Silent Bob" (Kevin Smith) lähtevät Hollywoodiin estämään elokuvan tekoa. Matkalla Jay tapaa kauniin "Justice"n (Shannon Elizabeth), joka ystävättärineen paljastuu jalokivivarkaaksi.


title: Jay and Silent Bob Strike Back

text: Justicen ja hänen naiskoplansa harhauttamat kaverukset varastavat koe-eläinlaboratoriosta oranki Suzannen ja joutuvat ääliömäisen villieläin-sheriffi "Willenholly"n (Will Ferrell) jahtaamaksi. Jalokivivarkaiksi lavastetut Jay ja Silent Bob pääsevät lopulta Hollywoodiin Miramaxin studiolle, jossa Bluntman & Chronic -elokuvaa kuvataan. He päätyvät sattuman kautta roolihahmojensa asuihin ja siten elokuvaan. Studiolle saapuvat myös Justicen petetyt rikoskumppanit sekä sheriffi Willenholly ja suuri lopputaistelu on valmis.


title: Jay and Silent Bob Strike Back

text: Loppukahakan jälkeen Jay ja Silent Bob puhdistavat nimensä katumapäälle tulleen ja timantit palauttaneen Justicen avulla, pelastavat Suzannen eläimiä elokuviin välittävältä toimistolta sekä keräävät valmistuneen elokuvan rojaltit. Jay ja Silent Bob matkustavat tuloillaan ympäri maailmaa etsimässä Internetissä murska-arvosteluja kirjoittaneita ihmisiä. Negatiivista kritiikkiä antaneet, yhtä lailla pikkupojat kuin papitkin, joutuvat Jayn ja Silent Bobin pahoinpitelemäksi.


title: Campo Formion rauha

text: Campo Formion rauha solmittiin Ranskan ja Itävallan välillä 17. lokakuuta 1797. Ranskaa edusti Napoleon ja Itävaltaa kreivi Ludwig von Cobenzl. Sopimus merkitsi ensimmäisen liittokunnan romahtamista ja Napoleonin Italian sotaretkien voitokasta päätöstä.


title: Campo Formion rauha

text: Rauhansopimuksen seurauksena useita Itävallan maita siirtyi Ranskalle. Luovutettujen alueiden joukkoon kuuluivat Itävallan Alankomaat (nykyinen Belgia) ja tietyt Välimeren saaret, kuten Korfu ja Venetsian saaria Adrianmerellä. Venetsia ja sen alueet jaettiin kahden valtion kesken. Itävalta sai Venetsian, Istrian ja Dalmatian, mutta joutui tunnustamaan Cisalppisen tasavallan ja Ligurian tasavallan, jotka oli muodostettu Genovan alueista, itsenäisiksi valtioiksi.


title: Campo Formion rauha

text: Sopimus tehtiin viiden kuukauden neuvottelujen jälkeen. Se oli käytännössä sama, mitä osapuolet olivat jo sopineet Leobenin rauhassa huhtikuussa 1797, mutta neuvottelut olivat viivästyneet useiden syiden takia.


title: Campo Formion rauha

text: Sopimus kirjoitettiin majatalossa Campo Formiossa, jota nykyään tunnetaan nimellä Campoformido.


title: Kettu ja pihlajanmarjat

text: Kettu ja pihlajanmarjat on Aisopoksen saduista tunnetuimpia. Sadusta on lähtöisin ilmaisu ”happamia, sanoi kettu pihlajanmarjoista”.


title: Kettu ja pihlajanmarjat

text: Tarina on seuraava: "Kettu löysi pihlajapuun, ja halusi syödä marjoja. Hän yritti napata niitä puusta, mutta ne ovat liian korkealla. Jonkin aikaa turhaan yritettyään kettu totesi: ”Ne ovat kuitenkin happamia”, ja lähti murheissaan pois. Tarinan opetus on, että ihmiset tapaavat haukkua sellaisia asioita, joita he eivät saa."


title: Kettu ja pihlajanmarjat

text: Suomessa tarina kertoo pihlajasta, jonka marjat ovat joka tapauksessa happaman makuisia, mutta tarinan alkuperäinen versio kertoi makeista viinirypäleistä. Useimmissa länsimaisissa käännöksissä puhutaan happamista marjoista, mutta alkuperäisessä sadussa tarkoitetaan raakoja tai kypsymättömiä marjoja.


title: Accelerando

text: Accelerando tarkoittaa seuraavia asioita:


title: Olavi Hänninen

text: Mauno Olavi Hänninen (18. elokuuta 1929 Helsinki – 12. heinäkuuta 1989 Helsinki) oli suomalainen poliitikko, joka toimi Demokraattisen nuorison maailmanliiton varapuheenjohtajana, Suomen kommunistisen puolueen varapuheenjohtajana (1971–1981), sisäasiainministerinä (1975–1976) ja SAK:n toisena puheenjohtajana (1976–1987).


title: Olavi Hänninen

text: Olavi "Ola" Hänninen aloitti poliittisen uransa jo nuorena liittymällä SKP:hen 1945. Hän kävi Sirola-opiston 18-vuotiaana ja toimi sen jälkeen viitisentoista vuotta Suomen demokraattisen nuorisoliiton eri tehtävissä. 1960-luvun puolivälissä Hänninen sai kutsun koulutukseen Moskovaan. Suomeen paluun jälkeen hänet valittiin 1966, kun Olavi J. Laine jätti tehtävän tälle tultuaan valituksi eduskuntaan.


title: Olavi Hänninen

text: Hänninen lukeutui SKP:ssa puolueen uudistajiin ja 1970-luvulla hän oli puoluejohdossa yksi niistä enemmistöläisistä, jotka vastustivat "taistolaista" oppositiota aktiivisimmin. 26. marraskuuta 1971 Hänninen valittiin SKP:n varapuheenjohtajaksi Erkki Salomaan tilalle. Hänninen oli myös Suomen kansan demokraattisen liiton valinta Miettusen hätätilahallituksen "asuntoministeriksi" 1975. Ministerin ura kuitenkin päättyi jo kesällä 1976, kun Hänninen siirtyi SAK:n kakkosjohtajaksi. Hänninen kuului SKP:n poliittiseen toimikuntaan vuoden 1969 edustajakokouksesta 1980-luvun puoleenväliin.


title: Taha Yasin Ramadan

text: Taha Yasin Ramadan () (1938 Mosul, Irak – 20. maaliskuuta 2007) oli Irakin varapresidentti maaliskuusta 1991 lähtien aina Saddam Husseinin hallinnon kaatumiseen saakka toukokuussa 2003.


title: Taha Yasin Ramadan

text: Ramadan toimi pankkivirkailijana ennen siirtymistään upseeriksi. Tuolloin vielä kiellettyyn Baath-puolueeseen hän liittyi 1956. Ramadan oli mukana Baath-puoleen suorittamassa onnistuneessa vallankaappauksessa 1968 ja liittyi vallankumousneuvostoon välittömästi tämän jälkeen. Hän johti myös puolisotilaallista Irakin kansanarmeijaa aina sen hajottamiseen saakka saatuaan nimityksen varapresidentiksi. Muun johdon tapaan hän oli muslimi.


title: Taha Yasin Ramadan

text: Irakin sodan jälkeen Ramadan onnistui piileskelemään etsijöiltään 19. elokuuta 2003 saakka, jolloin Kurdistanin isänmaallisen liiton () taistelijat pidättivät hänet Mosulissa ja luovuttivat Yhdysvaltojen joukoille. Yhdysvallat puolestaan luovutti hänet edelleen Irakin väliaikaishallinnon tuomittavaksi 30. kesäkuuta 2004 osallisuudestaan vuonna 1982 tapahtuneeseen al-Dujailin šiiakylän hävittämiseen ja 148 kyläläisen teloittamiseen.


title: Taha Yasin Ramadan

text: Ramadan tuomittiin 5. marraskuuta 2006 elinkautiseen vankeuteen, mutta 26. joulukuuta 2006 vetoomustuomioistuin palautti asian uudelleenkäsiteltäväksi korkeimpaan oikeuteen pitäen rangaistusta liian lievänä. Irakin korkein oikeus tuomitsi 12. tammikuuta 2007 Ramadanin hirtettäväksi rikoksista ihmisyyttä vastaan. 15. maaliskuuta vetoomustuomioistuin vahvisti kuolemantuomion. Ramadan hirtettiin ennen aamunkoittoa 20. maaliskuuta 2007 ja haudattiin vuorokauden kuluessa lähelle Saddam Husseinin hautapaikkaa Tikritiin.


title: Taha Yasin Ramadan

text: Yhdysvaltojen Irakin sodan aikana julkaisemissa etsintäkuulutuspelikorteissa Taha Yasin Ramadan edusti ruutukymppiä eli oli sijalla 20.


title: Gheorghe Popescu

text: Gheorghe Popescu (s. 9. joulukuuta 1967 Calafat) on romanialainen jalkapalloilija, joka pelasi puolustajana ja lukeutui maansa merkittävimpiin pelaajiin 1990-luvulla.


title: Gheorghe Popescu

text: Seuratasolla Popescu edusti uransa aikana lukuisia seuroja. Vuosina 1985–1990 hän pelasi Universitatea Craiovassa viettäen osan kaudesta 1987-88 Steaua Bukarestissa. Vuosina 1990–1994 hän edusti hollantilaista PSV Eindhovenia ennen siirtymistään Englantiin Tottenhamiin, missä hän pelasi yhden kauden. Vuosina 1995–1997 hän pelasi kahden kauden ajan FC Barcelonassa ja voitti seuran kapteenina Cup-voittajien Cupin vuonna 1997. Saman vuoden kesäkuussa hän siirtyi Turkkiin Galatasarayhin neljän kauden ajaksi. Galatasarayssa hän voitti kaudella 2000 UEFA Cupin ammuttuaan loppuottelussa ratkaisevan rangaistuspotkun vastustaja Arsenalin verkkoon. Saman vuoden syksyllä hän voitti seurassa myös UEFA Super Cupin, ja eteni seuraavalla kaudella Mestarien liigan puolivälieriin. Popescu pelasi urallaan vielä Leccessä (2001-02), Dinamo Bukarestissa (2002) sekä Hannover 96:ssa (2003).


title: Gheorghe Popescu

text: Popescu teki mittavan uran myös Romanian maajoukkueessa, ja on yhä 115 maaottelullaan eniten maaotteluita pelannut romanialainen. Hän edusti maataan kolmissa MM-kisoissa (1990, 1994 ja 1998) sekä kaksissa EM-kisoissa (1996 ja 2000). Hän teki maajoukkueurallaan 16 maalia.


title: Gheorghe Popescu

text: Popescu on valittu Romanian vuoden jalkapalloilijaksi vuosina 1989, 1990, 1991, 1992, 1995 ja 1996.


title: Hasan & Partners

text: Hasan & Partners Oy on vuonna 1991 perustettu helsinkiläinen mainostoimisto, joka kuuluu Hasan & Partners Groupiin. Hasan & Partners Oy:n toimitusjohtaja on Panu Nordlund ja hallituksen puheenjohtaja on Ami Hasan. Vuonna 2014 toimiston myyntikate oli 9,3 (2013: 8,3) miljoonaa euroa, ja tilikauden tulos 0,6 (1,3) miljoonaa euroa. Työntekijöitä oli vuoden 2014 lopussa 87 (75) henkeä.


title: Hasan & Partners

text: Hasan & Partners Oy suunnittelee ja toteuttaa asiakkailleen markkinointiviestintää sekä liiketoiminnan strategista uudistamista. Osakkuusyhtiö Hasan Development myy liiketoiminnan kehittämiseen tähtäävää konsultointia. Toimistolla on erilliset yksiköt digitaalista markkinointia, videotuotantoa ja PR:ää varten. Lisäksi Hasan & Partners Oy:llä on tytäryhtiö Frankly Partners. Toimistolla oli elokuuhun 2016 saakka Tukholmassa toimiva mainostoimisto, Hasan & Partners AB, joka sulautettiin vuonna 2014 ostettuun tukholmalaiseen digitoimistoon Perfect Fools.


title: Hasan & Partners

text: Toimiston asiakkaina on ollut suuri määrä suomalaisia ja kansainvälisiä yhtiöitä, muun muassa Valio, Helsingin Sanomat, Nokia ja Ikea.


title: Hasan & Partners

text: Hasan & Partners on voittanut mainoksillaan useita Cannes-leijonia ja mainonnan tehokkuuspalkintoja. Vuoden 2016 Golden Drum -kilpailussa Hasan & Partners voitti pääpalkinnon Valiolle tekemällään tribuutivideolla Lemmy Kilmisterista.


title: Hasan & Partners

text: Toimiston perustajat ovat Ami Hasan, Nono Alakari, Ossi Piipponen, Petri Pesonen, Jouni Luostarinen ja Heikki Kauppila. Timo Everi liittyi joukkoon jo ensimmäisen vuoden aikana. Vuonna 1995 Interpublic osti 51 % osuuden yrityksestä ja vuonna 2011 toimiston työntekijät ostivat yrityksen takaisin. Samalla osakkaiden määrää kasvatettiin ja nykyään toimisto on täysin Groupissa työskentelevien n. 15 hengen omistama.


title: Vaippasakaali

text: Vaippasakaali ("Canis mesomelas") on afrikkalainen koiraeläin.


title: Vaippasakaali

text: Vaippasakaali muistuttaa ulkonäöllisesti kettua. Sen turkki on keltaruskea lukuun ottamatta selkäpuolella niskasta häntään asti kulkevaa mustavalkeaa karvoitusta. Sakaalien säkäkorkeus on yleensä 38–48&nbspcm, ruumiin pituus 65–74 cm ja ruumiin paino 7–13 kg. Urokset ovat hieman naaraita kookkaampia.


title: Vaippasakaali

text: Sakaalilla on Afrikassa kaksi erillistä levinneisyysaluetta; eteläinen Afrikka sekä Afrikan itärannikko. Elinympäristöksi niille kelpaa lähes mikä vain; metsä, pensaikko, savanni ja aavikkomaiset alueet. Parhaiten ne kuitenkin viihtyvät alueilla, joilla on riittävästi ja helposti saatavilla olevaa ravintoa.


title: Vaippasakaali

text: Sakaalit elävät yleensä pareina, mutta metsästävät laumassa saadakseen suurempia saaliseläimiä kuten impaloita ja muita antilooppeja. Ne ovat hyvin reviiritietoisia ja jokaisella parilla on oma pysyvä reviirinsä. Vaippasakaali on yöeläin mutta se tulee silloin tällöin luolastaan ulos myös päivisin.


title: Vaippasakaali

text: Sakaalien ravinto koostuu siitä aineksesta, mitä elinalueella on tarjolla. Ne ovat raadonsyöjiä, mutta myös hyviä saalistajia. Pääasiallista ravintoa ovat kuitenkin rotat ja muut pikkueläimet. Sakaalit ovat omnivoreja.


title: Vaippasakaali

text: Vaippasakaalin tiineys kestää kaksi kuukautta. Pesue koostuu 3–6 pennusta joista jokainen painaa syntyessään 200–250 grammaa. Kahdeksan kuukauden ikäisinä pennut ovat tarpeeksi vanhoja aloittaakseen itsenäisen elämän. Sukukypsyys saavutetaan 11 kuukauden iässä.


title: Vaippasakaali

text: Sakaaleja tapetaan joskus niiden turkin vuoksi tai vaihtoehtoisesti siksi, että niitä pidetään uhkana karjalle.


title: Ligat ha’Al

text: Ligat ha’Al on Israelin jalkapallon pääsarja.


title: Ligat ha’Al

text: Ligat ha’Al perustettiin vuonna 1999, kun Israelin jalkapalloliitto muutti koko maan sarjasysteemiä. Ensimmäisellä kaudella sarjaan osallistui 14 joukkuetta, joihin lukeutui edeltäneen pääsarjan 13 parasta joukkuetta päättyneeltä kaudelta sekä toiseksi korkeimman sarjatason mestarijoukkue. Ensimmäisen kauden jälkeen kolme heikoiten sijoittunutta joukkuetta putosi sarjaporrasta alemmas, ja yksi joukkue nousi tilalle. Sarjan nimi on vuosien mittaan vaihdellut sponsorin mukaan. Nykyään se on Ligat Toto.


title: Ligat ha’Al

text: Maccabi Haifa on voittanut sarjan useimmiten (7 kertaa).


title: Ligat ha’Al

text: Sarjassa pelaa 16 joukkuetta, jotka kohtaavat toisensa kauden aikana kaksi kertaa. Kauden päätteeksi kaksi sarjataulukossa heikoiten sijoittunutta joukkuetta putoaa Liga Leumitiin, jonka kaksi parasta nousee seuraavaksi kaudeksi pääsarjaan. Liigan mestarijoukkue pääsee seuraavaksi kaudeksi Mestarien liigan viimeiselle karsintakierrokselle. Toiseksi ja kolmanneksi sijoittuneet joukkueet etenevät Eurooppa-liigan karsintoihin.


title: Ligat ha’Al

text: Sarjassa on viiden pelaajan ulkomaalaiskiintiö joukkuetta kohti. Kuitenkaan esimerkiksi venäjänjuutalaisia sekä kansalaisuudettomia pelaajia, kuten Golanin druuseja ei lasketa ulkomaalaisiksi.


title: Apatia

text: Apatia on psykologinen termi, jolla tarkoitetaan välinpitämättömyyden tilaa. Apaattinen henkilö kärsii tunteiden, motivaation, aloitekyvyn tai innostuneisuuden puutteesta. Apatia on monissa dementiasairauksissa yksi tavallisimmista käytösoireista. Apatia liittyy joskus masennukseen mutta ilmenee myös itsenäisenä oireistona.


title: Apatia

text: Sana ”apatia” on peräisin kreikan kielen sanasta "apatheia" (), jota stoalaiset käyttivät tavoitellusta tilasta, jossa ihminen on välinpitämätön niiden asioiden suhteen, jotka eivät ole hänen omassa vallassaan — eli stoalaisen määritelmän mukaan kaikkien ihmistä hänen ulkopuoleltaan kohtaavien asioiden suhteen.


title: Apatia

text: Vaikea apaattinen tila, jossa henkilöltä puuttuu jopa puhe- ja liikuntakyky, on nimeltään akineettinen mutismi.


title: Tx

text: Tx tarkoittaa seuraavia:


title: Ensimmäinen internationaali

text: Kansainvälinen työväenliitto eli niin sanottu ensimmäinen internationaali oli 1800-luvulla muodostuneen työväenliikkeen ensimmäinen kansainvälinen yhteistyöjärjestö. Se perustettiin Saint Martin's Hallissa Lontoossa vuonna 1864. Internationaalin ensimmäinen kongressi järjestettiin Genevessä vuonna 1866.


title: Ensimmäinen internationaali

text: Internationaalin toimintaan osallistui muun muassa sosialisteja, kommunisteja ja anarkisteja sekä työväenluokkaisia luokkasotaa kannattavia ammattiliittoja. Huipussaan internationaalilla oli poliisiraporttien mukaan viisi miljoonaa jäsentä, kun taas järjestön virallinen lehti puhui kahdeksasta miljoonasta.


title: Ensimmäinen internationaali

text: Perustamisvaiheen keskeisistä henkilöistä kommunisti Karl Marx ja kollektivisti, anarkisti Mihail Bakunin ajautuivat voimakkaisiin erimielisyyksiin aatteellisissa kysymyksissä, mikä halvaannutti internationaalin työskentelyä. Vuoden 1872 Haagin kongressin jälkeen anarkistit erosivat internationaalista ja perustivat vielä samana vuonna Anarkistisen internationaalin. Ensimmäisen internationaalin toiminta hiipui vähitellen, ja se lakkautettiin 1876. Seuraajaksi perustettiin Toinen internationaali vuonna 1889.


title: Td

text: Td tarkoittaa seuraavia:


title: Tw

text: Tw tarkoittaa seuraavia asioita:


title: Ty

text: Ty tarkoittaa seuraavia:


title: Johannes Trithemius

text: Johannes Trithemius (oik. Johann Heidenberg, 1. helmikuuta 1462 – 13. joulukuuta 1516) oli saksalainen apotti ja okkultisti. Nimi Trithemius tulee hänen syntymäpaikastaan, Trittenheimin kaupungista.


title: Johannes Trithemius

text: Trithemius opiskeli Heidelbergin yliopistossa. Matkustaessaan yliopistolta takaisin kotikaupunkiinsa vuonna 1482 hän joutui lumimyrskyn yllättämäksi ja haki suojaa Sponheimin Benediktiiniluostarista. Hän päätti jäädä, ja jo vuotta myöhemmin hänet valittiin apotiksi. Hän ryhtyi muuttamaan luostaria köyhästä ja raunioituneesta paikasta oppimisen keskukseksi. Hänen aikanaan luostarin kirjaston kokoelmat kasvoivat noin 50:stä yli 2000:een teokseen.


title: Johannes Trithemius

text: Hänen ponnistelunsa eivät kuitenkaan saaneet kiitosta, eikä hänen maineensa maagikkona myöskään edistänyt hänen hyväksymistään. Kasvavat erimielisyydet luostarin kanssa johtivat hänen eroamiseensa vuonna 1506, jolloin hän päätti hyväksyä Würzburgin arkkipiispan Lorenz von Bibran pyynnön ryhtyä "Schottenkloster"in (St. Jakobin?) luostarin apotiksi. Hän hoiti tätä virkaa kuolemaansa saakka.


title: Johannes Trithemius

text: Hänen oppilaidensa joukossa olivat muun muassa Heinrich Cornelius Agrippa ja Paracelsus.


title: Johannes Trithemius

text: Trithemius jakoi prekessiojakson 25 920 vuotta (todellisuudessa n. 25 700 vuotta) kahteentoista osaan eläinradan merkkien mukaan ja sitten seitsemään osaan planeettojen mukaan. Näin suuri kierroskausi jakaantui 84 osaan, joista kukin kesti 308 vuotta ja kutakin hallitsi vastaava planeetta. Hän laski, että Marsin johtama kausi loppui 21. joulukuuta 1880, jolloin alkoi vuoteen 2188 kestävä Auringon hallitusaika. Trithemiuksen mukaan myös Vesimiehen aika alkoi vuonna 1880.


title: Johannes Trithemius

text: Trithemius sanoi Auringon hallitusajasta: ”Se tulee olemaan suurten hallitusten aika – – Suuret valtakunnat tulevat loistamaan kunniassaan, ihmisäly saa suurimman valtansa ja kaikki kirkot, uskot ja jumaluusopilliset dogmit tulevat sortumaan ja muuttumaan muinaisjäännöksiksi.” Auringon ajan jälkeen seuraa Venuksen aika (2188–2497), jolloin naiset ovat kaikessa täydellisesti miesten tasalla. Tämä on Trithemiuksen mukaan intuition kausi, jolloin ”yliopistoissa opetetaan salatiedettä ja tähtientutkijat tulevat astrologeiksi”.


title: Johannes Trithemius

text: Trithemius kirjoitti tunnetuimman työnsä "Steganographia" noin vuonna 1499 ja se julkaistiin Frankfurtissa 1606. Kolmiosaisen kirjan uskottiin käsittelevän mustaa magiaa - tarkemmin sanottuna henkien käyttämistä kommunikointiin suurten etäisyyksien välillä. Salakirjoitusavaimen julkaisun jälkeen 1606 sen huomattiin käsittelevän kryptografiaa ja steganografiaa. Eliphas Lévin mukaan Trithemiuksen "Steganographia" ja "Polygraphia" sisältävät avaimet kaikkiin okkulttisiin teksteihin. Vielä viime aikoihin asti kolmannen osan uskottiin käsittelevän magiaa, mutta ”maagisten” kaavojen on huomattu olevan peitetekstejä. Teos on antanut nimensä modernille steganografialle.


title: Johannes Trithemius

text: Trithemiuksen teokset ovat osaksi askeettisuskonnollisia, koskien luostarielämän uudistusta, osaksi historiallisia ja osaksi salaisia tieteitä ja noituutta käsitteleviä.


title: Tz

text: Tz tarkoittaa seuraavia asioita:


title: Oa

text: Oa voi viitata seuraaviin asioihin:


title: Of

text: Of tarkoittaa seuraavia:


title: Oh

text: Oh tarkoittaa seuraavia:


title: Oh

text: Oh on seuraavien henkilöiden nimi:


title: Oj

text: Oj tarkoittaa seuraavia asioita:


title: Or

text: Or tarkoittaa seuraavia:


title: OR-portti

text:
OR-portti (, josta käytetään suomalaista nimitystä tai) on looginen portti, joka vastaa loogista disjunktiota ja siten sanaa ”tai”. Operaatiosta käytetään logiikassa joskus symbolia formula_1. Sen merkitys on ”kun jokin on tosi”, ts. propositiologiikan kaavana:
formula_2
ja totuustauluna:


title: Fc

text: Fc tai FC voi tarkoittaa seuraavia:


title: Fg

text: Fg tarkoittaa seuraavia:


title: Fh

text: Fh tarkoittaa seuraavia:


title: Jan-Mikael Juutilainen

text: Jan-Mikael Juutilainen (s. 5. tammikuuta 1988 Helsinki) on suomalainen jääkiekkoilija, joka pelaa SM-liigajoukkue KooKoossa. Hän on pelipaikaltaan keskushyökkääjä. Juutilaista verrattiin juniorina NHL:ään varatessa Saku Koivuun.


title: Jan-Mikael Juutilainen

text: Juutilainen aloitti jääkiekon Espoon Jääklubissa, mutta hän siirtyi jo varhain juniorina Jokereihin. Hän voitti B-nuorten SM-pronssia vuosina 2005 ja 2006. Juutilainen teki noista jälkimmäisellä kaudella 2005–2006 myös debyyttinsä miesten peleissä, jolloin hän pelasi yhden Mestis-ottelun alle 20-vuotiaiden maajoukkueessa. Chicago Blackhawks varasi Juutilaisen kuudennella kierroksella 156. pelaajana . Samana vuonna hänet varasi myös USHL-joukkue Waterloo Black Hawks numerolla 98.


title: Jan-Mikael Juutilainen

text: NHL-varauksensa jälkeen Juutilainen pelasi vuodet 2006–2008 Waterloo Black Hawksin riveissä. Joukkue voitti kaudella 2006–2007 USHL:n runkosarjan, Anderson Cupin ja eteni keväällä 2007 aina Clark Cup -finaaleihin saakka, jotka vei kuitenkin Sioux Falls Stampede. Kevään 2008 pudotuspeleissä Juutilainen oli neljällä osumallaan Black Hawksin toiseksi paras maalintekijä Chad Billinsin jälkeen.


title: Jan-Mikael Juutilainen

text: Kaudeksi 2008–2009 Juutilainen palasi kaksivuotisella SM-liigasopimuksella Jokereihin. Hän pelasi ensimmäisestä kaudestaan kuitenkin vielä yli puolet A-nuorissa. Debyyttikauttaan SM-liigassa pelannut Juutilainen teki 21 runkosarjaottelussa yhden maalin, joka syntyi 30. syyskuuta 2008 Pelicansia vastaan tyhjään maaliin. Hän pelasi myös toisesta sopimuskaudestaan 2009–2010 ison osan A-nuorissa ja pelasi SM-liigassa 40 runkosarjaottelua ilman tehopisteitä.


title: Jan-Mikael Juutilainen

text: Juutilainen jatkoi Jokereissa try-out-sopimuksella, jonka hän solmi toukokuussa 2010. Hän sai elokuussa vuoden mittaisen jatkosopimuksen. Juutilaisen rooli jäi kuitenkin jälleen pieneksi ja hän teki kaudella 2010–2011 42 runkosarjaottelussa tehot 3+1=4. Juutilainen pelasi kauden aikana myös yhden Mestis-ottelun Kiekko-Vantaassa.


title: Jan-Mikael Juutilainen

text: Huhtikuussa 2011 Juutilainen teki yksivuotisen sopimuksen Mestis-joukkue Kiekko-Laserin kanssa. Hänet hankittiin joukkueen ykkössentteriksi, mutta Juutilainen jätti joukkueen kuitenkin jo lokakuussa lähtiessään paikkaamaan SM-liigaan Hämeenlinnan Pallokerhon loukkaantumisia. Hän teki aluksi maksimissaan seitsemän ottelun mittaisen lainasopimuksen, mutta kuuden ottelun jälkeen Juutilainen teki marraskuussa loppukauden ja yhden vuoden option mittaisen jatkosopimuksen joukkueen kanssa. Juutilainen teki HPK:ssa 36 runkosarjaottelussa tehot 7+2=9.


title: Jan-Mikael Juutilainen

text: Huhtikuussa 2012 Juutilainen teki vuoden mittaisen sopimuksen Mestis-joukkue KooKoon kanssa. Hän oli kaudella 2012–2013 tehoilla 12+13=25 joukkueen kolmanneksi paras maalintekijä Aatu Hämäläisen kanssa sekä neljänneksi paras pistemies. Juutilainen valittiin Etelän joukkueeseen Mestis Hockey Dayn tähdistöotteluun, mutta hän joutui jäämään kuitenkin siitä sivuun. Juutilainen voitti kauden päätteeksi Mestis-hopeaa. Hän teki KooKoon kanssa vuoden mittaisen jatkosopimuksen huhtikuussa 2013.


title: Jan-Mikael Juutilainen

text: Kaudella 2013–2014 Juutilainen nousi KooKoon kapteenistoon ja oli tehoilla 21+16=37 joukkueen paras maalintekijä. Hän jakoi myös KooKoon sisäisen pistepörssin voiton Jesse Jyrkkiön kanssa. Juutilainen voitti kauden päätteeksi Mestiksen-mestaruuden ja hänet palkittiin myös sarjan herrasmiespelaajana Waltteri Immonen -palkinnolla. Kausi 2014–2015 päättyi Mestis-hopeaan. Toukokuussa 2015 Juutilainen teki vuoden mittaisen jatkosopimuksen SM-liigaan nostetun KooKoon kanssa. Hän teki kaudella 2015–2016 SM-liigan yhden kauden piste-ennätyksensä tehoilla 6+6=12. Tammikuussa 2016 Juutilaisen sopimusta jatkettiin kahdella vuodella kevääseen 2018.


title: Jan-Mikael Juutilainen

text: Juutilainen toimi Suomen hopeaa voittaneen joukkueen kapteenina alle 18-vuotiaiden MM-kilpailuissa vuonna 2006. Hän oli tehoilla 3+2=5 Suomen paras maalintekijä ja jakoi joukkueen sisäisen pistepörssin voiton Jan-Mikael Järvisen kanssa. Juutilainen valittiin Slovakiaa vastaan pelatun alkulohkon ottelun päätteeksi Suomen ottelun parhaaksi pelaajaksi. Hän pelasi myös U-18 Junior World Cupissa vuonna 2005, jolloin Juutilainen voitti pronssia.


title: Jan-Mikael Juutilainen

text: Juutilainen pelasi myös alle 20-vuotiaiden MM-kilpailuissa vuonna 2008, jolloin hän oli tehoilla 1+5=6 Suomen paras syöttäjä sekä sisäisen pistepörssin voittaja Niclas Luceniuksen kanssa.


title: Fl

text: Fl tarkoittaa seuraavia:


title: Fl

text: Aihepiiriin liittyy myös seuraava:


title: Fs

text: Fs, FS tai fS tarkoittaa muun muassa seuraavia:


title: Ft

text: Ft tarkoittaa seuraavia:


title: Fv

text: Fv tarkoittaa seuraavia:


title: Fw

text: Fw tarkoittaa seuraavia:


title: Fx

text: Fx tarkoittaa seuraavia:


title: Patronaattioikeus

text: Patronaattioikeus (, ’suojelusherruus’) merkitsi aateliselle aiemmin kuulunutta oikeutta ottaa pappi seurakuntaan, jossa hänellä oli säteritila. Alun perin niissä seurakunnissa, joissa joku varakas henkilö, useimmiten aatelinen, oli tehnyt kirkolle huomattavan lahjoituksen, hän oli saanut patronaattioikeuden eli oikeuden seurakunnanpapin nimittämiseen. Patronaattioikeus muodostui keskiajalla ja se oli laajassa käytössä Ruotsin suurvaltakaudella 1600-luvulla. Kustaa II Adolf vahvisti nämä oikeudet vuonna 1612 antamassaan aatelin privilegiossa. Aatelin vallan kasvaessa patronaattioikeus muutti yhä enemmän luonnettaan siihen suuntaan, että jo pelkkä asuinpaikka voitiin tulkita oikeudeksi papin valintaan, vaikka lahjoituksia ei olisi tehtykään.


title: Patronaattioikeus

text: Patronaattioikeudesta oli haittaa kahdella tavalla: Toisaalta se kavensi seurakunnan mahdollisuuksia vaikuttaa papin valintaan samoinkuin piispan ja tuomiokapitulin mahdollisuuksia valvoa virkoihin nimettävien kelpoisuutta; toisaalta se houkutteli pappeja moraalisesti epäilyttävään patronusten mielistelyyn virkapaikkojen toivossa. Pappi saattoi joutua alentavaan riippuvuuteen jo aatelin voudista, joka pienen herran tavoin käyttäytyi mielellään isännän elkein. Näitä epäkohtia kasvatti papinvaalijärjestelmän yleinen epämääräisyys.


title: Patronaattioikeus

text: Petri Karosen mukaan patronaattioikeuden merkitystä on liioiteltu ja pappien nimittämisessä oli usein kyse aikakaudelle tyypillisestä patronus-klientti-suhteesta. Suurvalta-ajalla seurakuntien pappismiesten määrä kaksinkertaisui. Suurin osa Suomen seurakunnista oli "konsistoraalisia", joihin tuomiokapituli ja seurakuntalaiset yhdessä valitsivat papin yhdessä.


title: Patronaattioikeus

text: Käytännössä oikeus johtui siitä, että kartano edusti taloudellista kykyä rakentaa kirkkoja, kappeleita tai rukoushuoneita, jolloin kirkkoherran, kappalaisen tai papiston apulaisen, saarnaajan asettaminen vaikutti kohtuulliselta.


title: Patronaattioikeus

text: Ennen vuotta 1865 evankelis-luterilaiset seurakunnat Suomessa vastasivat myös paikallishallinnosta ennen kuin maaseudulla kunta-asetuksella erotettiin maallinen kunta evankelis-luterilaisesta seurakunnasta, mihin saakka seurakunnan kirkkoherra toimi myös kunnanjohtajana.


title: Troijalaiset

text: Troijalaiset () on Hector Berliozin säveltämä ooppera, joka sai kantaesityksensä vuonna 1863. Säveltäjän laatima libretto pohjautuu Vergiliuksen runoelmaan "Aeneis".


title: Troijalaiset

text: Berlioz kirjoitti "Troijalaisia" yli kolme vuotta, joiden aikana hän ehti kirjoittaa siitä kaksi versiota. Ooppera kantaesitettiin Pariisissa 1863.


title: Pianokonsertto nro 1 (Brahms)

text: Johannes Brahmsin pianokonsertto nro 1 d-molli op. 15 on yksi romantiikan musiikin tunnetuimpia konserttoja.


title: Pianokonsertto nro 1 (Brahms)

text: Brahms työsti ensimmäistä pianokonserttoaan vuodesta 1855 vuoteen 1859. Alun perin teoksesta piti tulla sonaatti kahdelle pianolle, mutta Brahms päättikin tehdä siitä sinfonian. Kun tämäkin kokeilu epäonnistui, säveltäjä sai idean luoda materiaalista pianokonserton. Lopullinen teos kantaesitettiin tammikuussa 1859 Hannoverissa. Brahms itse soitti kantaesityksessä pianoa ja kapellimestarina toimi Joseph Joachim.


title: Pianokonsertto nro 1 (Brahms)

text: Ensimmäinen pianokonsertto kuuluu Brahmsin varhaistuotantoon mutta se on sävellyksenä hyvin kypsä. Konsertto sai aluksi huonon ja ristiriitaisen vastaanoton, mutta vuosia myöhemmin sitä alettiin pitää mestariteoksena.


title: Pianokonsertto nro 1 (Brahms)

text: Konsertossa on kolme osaa:


title: Nikolai Davydenko

text: Nikolai Vladimirovitš Davydenko (, , s. 2. kesäkuuta 1981 Sjeverodonetsk, Ukrainan SNT, Neuvostoliitto) on venäläinen tennispelaaja. Hän oli vuoden 2006 lopussa ATP-rankingin sijalla 3.


title: Nikolai Davydenko

text: Davydenko voitti kaudella 2006 Poertschachin turnauksen Itävallassa, New Havenin turnauksen Yhdysvalloissa, Moskovan turnauksen Venäjällä, Sopotin turnauksen Puolassa ja vielä arvostetun Masters-sarjan turnauksen Pariisissa loka- ja marraskuun vaihteessa. Lisäksi hän ylsi finaaliin Estorilin turnauksessa Portugalissa ja Båstadin turnauksessa Ruotsissa.


title: Nikolai Davydenko

text: Kauden 2006 ensimmäisessä Grand Slam -turnauksessa Davydenko selvisi kahdeksan parhaan joukkoon kunnes hävisi maailman ykköspelaajalle, turnauksen lopulta voittaneelle Roger Federerille. Myös Ranskan avoimissa hän selviytyi puolivälieriin, joissa hän hävisi Argentiinan David Nalbandianille. Wimbledonissa hän hävisi ensimmäisellä kierroksella Kolumbian kovasyöttöiselle Alejandro Fallalle. Davydenko ei ole ns. ruohopelaajan prototyyppi, joten Wimbledon on luultavasti hänelle se heikoin Grand Slam -turnaus. Kauden viimeisessä arvoturnauksessa, Flushing Meadowsissa pelattavissa Yhdysvaltain avoimissa hän selvisi välieriin, joissa hävisi Roger Federerille suoraan kolmessa erässä. Davydenko sai turnauksesta palkintorahaa 280 000 Yhdysvaltain dollaria.


title: Nikolai Davydenko

text: Davydenkon uran toinen huippukausi ajoittui vuoden 2009 jälkipuoliskolle. Heinäkuussa hän voitti Hampurin ja Umagin turnaukset ja syyskuussa Kuala Lumpurin turnauksen. Lokakuussa hän voitti Shanghain turnauksen loppuottelussa maailmanlistan kakkosen Rafael Nadalin eräluvuin 7–6(3), 6–3. ATP-mestaruusturnauksessa Lontoossa marraskuun lopulla hän voitti alkulohkossa Nadalin, välierissä maailmanlistan ykkösen Roger Federerin sekä loppuottelussa Juan Martín del Potron lukemin 6–3, 6–4.


title: Nikolai Davydenko

text: Davydenko aloitti tenniksen pelaamisen seitsenvuotiaana isoveljensä Edouardin kanssa. Nikolain ollessa 11-vuotias veljekset muuttivat Volgogradiin, Venäjälle, sillä he uskoivat siellä olevan paremmat mahdollisuudet kehittyä tennisammattilaiseksi. He muuttivat Saksaan, Salmtaliin Nikolain ollessa 15-vuotias, koska he katsoivat Saksan tarjoavan enemmän mahdollisuuksia pelaamiseen. Edouard Davydenko toimi jo tällöin veljensä valmentajana. Venäjän kansalaisuuden Nikolai Davydenko sai 18-vuotiaana.


title: Nikolai Davydenko

text: Davydenkoa pidetään "värittömänä" pelaajana, jolla ei ole ykkösasetta, kuten vaikkapa Andy Roddickilla on syöttö ja Rafael Nadalilla kämmenlyönti. Hänen vahvuuksiaan ovat virheettömyys, peruslyöntien tarkkuus ja kierre. Ennalta heikompia vastaan hän pystyy kuitenkin juoksuttamaan vastustajaa kentän kulmasta kulmaan. Tappolyönnit ja ns. helpot pallot Davydenko hoitaa erinomaisesti. Hän on myös erinomainen syötönpalauttaja ja liikkuu loistavasti. Jotkut pitävät Davydenkon syöttöä hänen heikkoutenaan, mutta ykkössyöttöön on tullut viime vuosina lisää voimaa, ja sen nopeus on parhaimmillaan yli 200 km/h. Davydenko voitti pallot ykkössyötöllään alkukaudesta 2007 jopa 80 prosentin teholla. Verkkopeli on lievä heikkous, mikä näkyy hänen menestyksessään Wimbledonissa, mutta verkolle nousu ei olennaisesti hänen pelifilosofiaansa kuulukaan.


title: Nikolai Davydenko

text: Davydenkon nuoruusajan suosikkipelaajat olivat Ivan Lendl ja Yannick Noah. Hän pitää kalastuksesta, jalkapallosta ja jääkiekosta. Hänen lempialustojaan on Australian avoimista ja Moskovasta tuttu Rebound Ace -pinnoite, jota pidetään hitaana kovana kenttänä. Hän avioitui marraskuun 2006 lopussa Moskovassa.


title: Ruottala

text:
Ruottala on kylä Tornion kaupungissa Kaakamajokivarressa Jäämerentien varrella. Kylässä asuu noin 200 asukasta. Pieni osa kylästä kuuluu Keminmaan kuntaan, mutta suurin osa kylän asukkaista asuu Tornion puolella.
Elinkeinoelämää kylässä on maatiloja, metalli- ja koneurakointiyrityksiä, hevostoiminnan edustajia sekä rakennus- ja sähköalan urakoitsijoita ja suunnittelijoita. Oma parturi-kampaamokin löytyy. Viimeinen kauppa sulki ovensa 1990-luvulla, samoin kylän koulu on sulkenut ovensa. Ruottalan oppilaat käyvät koulussa Kaakamon ala-asteella, Putaan yläasteella tai Raumon yläasteella.


title: Ruottala

text: Ruottala sijaitsee Kemi-Tornio-työssäkäyntialueen keskipisteessä, ja omaa autoa käyttäen kulkuyhteydet ovat hyvät. Ajomatka Kemiin tai Tornion keskustaan kestää vain noin 15 minuuttia, Keminmaan kauppoihin alle 10 minuuttia.


title: Ruottala

text: Vapaa-ajan liikuntamahdollisuuksia ovat vieressä sijaitseva Kallinkankaan laskettelu- ja hiihtoalue pururatoineen, vierestä kulkeva kelkkareitti, ympäröivät metsät, kylän oma hiihtoreitti sekä lähialueen palvelut. Kylän kupeeseen on suunniteltu huoltoasemaa oheispalveluineen.


title: Ruottala

text: Konevoimayhdistyksen järjestämä Oikea Moottoritapahtuma on tehnyt Ruottalaa tunnetuksi, sitä järjestettiin vuosina 2007-2009 ja 2011. Vuoden 2011 Moottoritapahtumassa vieraili n. 10 000 kävijää ja laitteita oli yli 400. Vuonna 2013 tapahtuma sai uuden paikan Tornion Laivakankaalta.


title: I’m Gonna Roll

text: ”I’m Gonna Roll” / ”Come ’Round Betty” on lyhytikäisen suomalaisen rock-yhtye Rock’n’Roll Bandin keväällä 1975 julkaistu ensisingle. "I’m Gonna Roll" -raita oli poikkeuksellisesti basisti Pave Maijasen laulama, josta kuitenkin nousi yhtyeen ainut varsinainen hitti. Kummatkin singlen kappaleet sisältyvät yhtyeen esikoisalbumiin "Everybody Needs Dancemusic Sometimes".


title: Thomas Joachim Legler

text: Thomas Joachim Legler (s. 11. huhtikuuta 1806 Trondheim Norja – k. 15. joulukuuta 1873 Turku) oli norjalaissyntyinen taidemaalari ja piirustusmestari.


title: Thomas Joachim Legler

text: Leglerin vanhemmat olivat leipuri Joachim Legler ja Magdalena Legler o.s. Petersen. Hänen puolisonsa oli Charlotta Vendela (tai Wendla Charlotta) o.s. Fattenborg. Hän pysyi Norjan kansalaisena kuolemaansa saakka.


title: Thomas Joachim Legler

text: Legler opiskeli kaksi vuotta H. Reuschin johdolla Bergenissä Norjassa ja lisäksi Tanskan kuninkaallisessa taideakatemiassa (Konglige Akademiet for de Skønne Kunster) Kööpenhaminassa sekä Ruotsin kuninkaallisessa taideakatemiassa (Kungliga Akademien för de Fria Konsterna) Tukholmassa. Hänen teoksiaan oli ensi kerran näyttelyssä esillä 1847. Ateneumin taidemuseossa on hänen maalauksensa "Strand vid Vierwaldstättersjön". Hän toimi piirustuksenopettajana oppikoulussa 1833–1851.


title: Johan Erik Lindh

text: Johan Erik Lindh (11. lokakuuta 1793, Harg Roslagen Ruotsi – 21. tammikuuta 1865, Helsinki) oli ruotsalainen taidemaalari, entinen koristemaalari, joka muutti Suomeen. Ainoana 1830-luvun taiteilijoista hän pystyi elättämään itsensä.


title: Johan Erik Lindh

text: Hänen vanhempansa olivat sotamies Eerik Lindh ja Maja Greta Lindh o.s. Wattman. Hänen puolisonsa oli Hedvig Kristina Lindh o.s. Liljeberg.


title: Johan Erik Lindh

text: Hän opiskeli Ruotsin Kuninkaallisessa taideakatemiassa (Kungliga Akademien för de Fria Konsterna) Tukholmassa ja E. Limnellin johdolla. Hän valmistui Tukholman maalariammattikoulusta kisälliksi 1814. Teoksia oli ensi kerran näyttelyssä esillä 1847.


title: Johan Erik Lindh

text: Ateneumin taidemuseossa on kahdeksan kappaletta hänen teoksiaan, lisäksi niitä on Kansallismuseossa, Cygnaeuksen galleriassa, Helsingin kaupunginmuseossa ja Turun historiallisessa museossa. Hän on maalannut Kokkolan, Munsalan, Oravaisten ja Tenholan kirkkojen alttaritaulut. Lindh on maalannut myös muotokuvia.


title: Johan Erik Lindh

text: Hän muutti 1817 Kokkolaan ja koristi maalauksin Vaasan hovioikeuden ja sai siitä työstä mestarikirjan 1822. Vuonna 1827 hän muutti Turusta Helsinkiin.


title: Chicago White Sox

text: Chicago White Sox on Major League Baseball -joukkue Chicagosta. Se pelaa American Leaguen Keskisessä divisioonassa. Joukkuetta valmentaa tällä hetkellä joukkueen entinen shortti Ozzie Guillén. White Sox pelaa kotiottelunsa Guaranteed Rate Field -stadionilla.


title: Chicago White Sox

text: White Soxin lisäksi Chicagosta on kotoisin toinen Major League Baseball -joukkue, National Leaguessa pelaava Chicago Cubs. Molemmat joukkueet ovat liigojensa perustajajäseniä. White Sox perustettiin vuonna 1893 alasarjajoukkueena nimellä Sioux City Cornhuskers. Nykyisellä nimellään joukkue alkoi pelata 1904 käytettyään vuosina 1900-03 nimeä White Stockings.


title: Chicago White Sox

text: Chicago White Sox menestyi kohtalaisesti American Leaguen alkuaikoina, 1900-luvun alkupuolella, se oli kahdeksan joukkueen AL:n paras 1901, 1906, 1917 ja 1919. Liigamestaruuksien (pennant) välillä se kuitenkin monesti kuului liigan huonoimpiin joukkueisiin. Seuran alkuaikojen suurin saavutus koettiin vuonna 1906, kun "Hitless Wonders" -nimellä tunnettu kokoonpano otti joukkueen historian ensimmäisen World Series -mestaruuden paperilla huomattavasti paremmasta Chicago Cubsista otteluvoitoin 4–2. Vuonna 1917 joukkue otti seuraavan World Series -mestaruuden kukistamalla New York Giantsin finaalissa voitoin 4–2.


title: Chicago White Sox

text: Joukkueen onni kuitenkin kääntyi seuraavina vuosina. Päästyään 1919 finaaleihin, jonka joukkue hävisi Cincinnati Redsille 3–5, monet joukkueen pelaajat osallistuivat nyttemmin nimellä "Black Sox" tunnettuun sopupeliskandaaliin. Skandaalista johtuen monet joukkueen parhaista pelaajista erotettiin sarjasta. Tunnetuin heistä oli Shoeless Joe Jackson, jota pidetään nykyisin eräänä pelin parhaista pelaajista skandaalia edeltävältä ajalta. Sopupelillä hävitty finaali jäikin vuoteen 1959 joukkueen ainoaksi visiitiksi ns. "Fall Classiciin".


title: Chicago White Sox

text: 1959 White Soxilla oli pitkästä aikaa nuori, lahjakas joukkue. Voitettuaan oman liigansa pennantin joukkue kuitenkin törmäsi finaalissa parempaan Los Angeles Dodgersin joukkueeseen, joka voitti otteluin 4-2. Tappion jälkeen joukkue pysyi kilpailukykyisenä seuraavat kymmenkunta vuotta, jonka jälkeen se taas putosi liigan pohjalle. 1990-luvulle tultaessa joukkue oli vain kerran onnistunut pääsemään liigansa pudotuspeleihin, 1983. 1990-luvulla joukkue kuitenkin alkoi olla selvästi kilpailukykyisempi, se voitti divisioonansa vain kerran, mutta oli toinen 6 kertaa. Finaalipaikkaa joukkue kuitenkin sai odottaa vuoteen 2005.


title: Chicago White Sox

text: Kausi 2005 alkoi White Soxin kannalta loistavasti. Kauden puolivälissä sillä oli liigansa eniten voittoja. Loppukaudesta joukkue oli menettää sijoituksiaan, mutta onnistui kuitenkin voittamaan divisioonansa 6 voiton erolla. Pudotuspeleissä joukkue löysi uuden vaihteen ja suoriutui finaaleihin häviämällä vain yhden pelin kahdella ensimmäisellä kierroksella. Finaalissa joukkuetta vastaan asettui Houston Astros. Finaali oli tiukka, yhtään peliä ei voitettu yli kahdella juoksulla ja kaksi peliä ratkaistiin viimeisessä vuoroparissa. Kuitenkin White Sox onnistui olemaan parempi vastustaan jokaisessa ottelussa, voittaen mestaruuden otteluin 4-0.


title: Wolfgang Van Halen

text: Wolfgang William "Wolfie" Van Halen (s. 16. maaliskuuta 1991) yhdysvaltalainen basisti, joka tosin aloitti aikanaan kitaralla. Hänen isänsä on kuuluisa kitaristi Eddie Van Halen. Wolfgang Van Halen on nykyisin Van Halen -yhtyeen basisti. Hän korvasi Michael Anthonyn vuonna 2006. Wolfgang Van Halen on ollut myös vierailevana kitaristina Van Halenin vuoden 2004 kiertueella. Nimensä hän on saanut isänsä ihaileman klassisen musiikin säveltäjän, Wolfgang Amadeus Mozartin mukaan. Van Halenin v. 1991 julkaisemalta "F.U.C.K." -levyltä löytyy kitarainstrumentaalikappale nimeltään "316", joka on saanut nimensä Wolfgangin syntymäpäivän (16.3.1991) mukaan. Tarina kertoo, että Edward näppäili kitarallaan tätä kyseistä sävelmää raskaana olleen vaimonsa Valerie Bertinellin vatsan lähettyvillä hänen odottaessaan heidän esikoistaan Wolfgangia ja vauva sattui aina potkimaan tämän kappaleen aikana, joten Eddie myöhemmin päätti lisätä sen levylle ja nimetä sen ainoan poikansa syntymäpäivän mukaan.


title: Berliinin piiri

text: Berliinin piiri oli 1920- ja 30-luvuilla pääosin Berliinissä kokoontunut joukko tieteenfilosofiaan keskittyneitä filosofeja, joita yhdisti looginen empirismi. Piirin kuului sellaisia filosofeja ja tiedemiehiä kuin Hans Reichenbach, Carl Gustav Hempel, David Hilbert, Kurt Grelling ja Richard von Mises.


title: Berliinin piiri

text: Berliinin piirin perusti 1920-luvun lopulla Hans Reichenbach. Piirin alkuperäinen nimi oli "Die Gesellschaft für empirische Philosophie", "Empiirisen filosofian seura". Piiri julkaisi yhdessä Wienin piirin kanssa julkaisua "Erkenntnis" ("Tieto"), jota toimittivat Rudolf Carnap ja Reichenbach. Piiri järjesti useita tieteenfilosofisia kongresseja ja kollokvioita, joista ensimmäinen järjestettiin Prahassa vuonna 1929.


title: Berliinin piiri

text: Berliinin piirillä oli paljon yhteistä Wienin piirin kanssa, mutta piirien filosofeilla oli näkemyseroja joissakin asioissa, esimerkiksi koskien todennäköisyyttä ja konventionalismia. Reichenbach vaati filosofiaansa kutsuttavan loogiseksi empirismiksi, erottaakseen sen Wienin piirin loogisesta positivismista. Nykyään tätä eroa ei useinkaan tehdä, ja näitä termejä käytetään merkitsemään samaa filosofista suuntausta.


title: Berliinin piiri

text: Berliinin piirin jäsenet analysoivat aktiivisesti erityisesti nykyaikaisessa fysiikassa tapahtuneen edistyksen, erityisesti suhteellisuusteorian, aikaansaamia seurauksia filosofialle ja logiikalle. Samalla he hylkäsivät Wienin piirin tavoin metafysiikan ja muun perinteisen filosofian pätevyyden, ja katsoivat, että monet filosofiset ongelmat ovat itse asiassa merkityksettömiä.


title: Berliinin piiri

text: Kansallissosialismin nousun jälkeen useat piirin jäsenet muuttivat muihin maihin. Muun muassa Reichenbach muutti Turkkiin vuonna 1933 ja myöhemmin Yhdysvaltoihin vuonna 1938. Hempel muutti Belgiaan vuonna 1934 ja myöhemmin samoin Yhdysvaltoihin vuonna 1939. Grelling puolestaan kuoli keskitysleirillä. Tämä merkitsi piirin toiminnan loppua, mutta se vaikutti suureen joukkoon 1900-luvun filosofeja, ja sen menetelmät vaikuttivat suuresti analyyttisen filosofian kehitykseen.


title: Solin

text: Solin on kaupunki Kroatiassa. Se sijaitsee noin 8 kilometrin päässä Splitistä Adrianmeren rannalla. Solin sijaitsee samalla paikalla kun antiikin aikainen Salona, joka oli Rooman valtakunnan Dalmatia-provinssin pääkaupunki ja keisari Diocletianuksen oletettu syntymäpaikka. Kaupunki tuhoutui 600-luvulla avarien ja slaavien hyökkäysten aikana ja kaupungin väestö muutti asumaan Diocletianuksen palatsin lähistölle, josta myöhemmin muodostui Splitin kaupunki. Keskiajalla Solin oli yksi Kroatian tärkeimmistä kaupungeista.


title: Solin

text: Nykyisin Solinissa on noin 24 000 asukasta.


title: Ruben Jaari

text: Ruben Jaari (vuoteen 1936 Robert Jankeloff; 22. tammikuuta 1906 Helsinki – 15. elokuuta 1991 Helsinki) oli suomenjuutalainen kauppaneuvos, Pukeva-tavaratalon perustaja.


title: Ruben Jaari

text: Ruben Jaarin vanhemmat olivat Samuel ja Lena Jankeloff. Jankeloffin suku muutti Helsinkiin Venäjältä 1860-luvulla. Ruben Jaarin isoäiti piti vaatekojua Narinkka-torilla Helsingin Kampissa nykyisen Simonkadun varrella ja isä Samuel Jankeloff vaatekauppaa Annankadulla. Jankeloffeilla oli neljä poikaa, Sender, David, Ruben ja Fajo (Fabian). Sender muutti myöhemmin Yhdysvaltoihin. Ruben kouluttautui sähköinsinööriksi Saksassa ja Ranskassa. Ensimmäisen maailmansodan ajaksi perhe muutti Kööpenhaminaan, mutta palasi 1920-luvulla Suomeen. Hän muutti nimensä "Jankeloffista" 1930-luvulla "Jaariksi".


title: Ruben Jaari

text: Jaari perusti Kappa-Keskus-nimisen vaatekaupan vuonna 1933. Hän myi Helsingin Vuorikadulle perustetussa kaupassa veljensä Fajo Jaarin kanssa perustamansa tehtaan Mallion valmistamia naisten takkeja. Fajo osti Mallion myöhemmin kokonaan itselleen, Ruben jatkoi Kappa-Keskuksen kehittämistä.


title: Ruben Jaari

text: Jaarin puoliso oli vuodesta 1939 latvianjuutalainen Irene o.s. Friedländer. Muu Friedländerin suku tuhottiin juutalaisvainoissa toisen maailmansodan aikana. Jaarit saivat kolme lasta, joista Rea (s. 1940), asuu psykologina Englannissa, Ray (1943–1991) kuoli auto-onnettomuudessa, ja Ralph (s. 1949) toimii Tallinnassa rakennusalalla. Pukeva meni konkurssiin vuonna 1993 laman ja Kaisaniemen metroaseman rakennustöiden seurauksena.


title: Ruben Jaari

text: Ruben Jaari on haudattu Helsingin juutalaiselle hautausmaalle.


title: Michela Figini

text: Michela Figini (s. 7. huhtikuuta 1966 Prato Leventina) on sveitsiläinen entinen alppihiihtäjä ja olympiavoittaja.


title: Michela Figini

text: Figini voitti olympiakultaa syöksylaskussa vuoden 1984 olympialaisissa ollessaan vasta 17-vuotias. Calgaryn olympialaisissa neljä vuotta myöhemmin hän saavutti hopeaa supersuurpujottelusta. Maailmanmestaruuden hän voitti syöksylaskussa vuonna 1985.


title: Michela Figini

text: Figini voitti maailmancupin kokonaiskilpailun vuosina 1985 ja 1988. Lisäksi hänellä on neljä syöksycupin voittoa sekä yksi suurpujottelucupin ja yksi supersuurpujottelucupin voitto. Hänellä on maailmancupista yhteensä 26 osakilpailuvoittoa, joista suurin osa on syöksylaskusta.


title: Michela Figini

text: Uransa Figini lopetti vuonna 1990 ollessaan vain 24-vuotias.


title: Hans Reichenbach

text: Hans Reichenbach (26. syyskuuta 1891, Hampuri, – 9. huhtikuuta 1953, Los Angeles) oli merkittävä tieteenfilosofi ja loogisen empirismin kannattaja. Hän perusti Berliinin piirin.


title: Silmän liikehermo

text: Silmän liikehermo () on kolmas aivohermo, joka on yläluomen kohottajalihaksen sekä neljän silmälihaksen somaattinen hermo. Lisäksi silmän liikehermo toimii silmän parasympaattisena hermona. Muut silmää hermottavat aivohermot ovat telahermo ja loitontajahermo.


title: Carl Gustav Hempel

text: Carl Gustav Hempel () oli saksalainen tieteenfilosofi ja merkittävä 1900-luvun loogisen empirismin edustaja, joka kuului Berliinin piiriin. Hänet tunnetaan ennen kaikkea tieteellisen selittämisen deduktiivis-nomologisen mallin puolustamisesta ja korppi-paradoksista.


title: Carl Gustav Hempel

text: Tärkeimpiä teoksia:Esseitä:


title: Kolmoishermo

text: Kolmoishermo () on viides aivohermo ja se on aivohermoista suurin. Kolmoishermo toimii kasvojen tuntohermona ja puremalihasten liikehermona. Sen nimi tulee siitä, että se jakautuu kolmeen haaraan: alaleukahermo, yläleukahermo ja silmähermo. Alaleukahermo hermottaa alaleuan aluetta, yläleukahermo yläleuan aluetta ja silmähermo otsan aluetta.


title: Kolmoishermo

text: Herpesvirus voi vesirokon jälkeen jäädä piileväksi kolmoishermosolmuun ja aiheuttaa myöhemmin vyöruusun. Kolmoishermoon liittyvää neuropaattista kipua kutsutaan kolmoishermosäryksi.


title: Kurt Grelling

text: Kurt Grelling (2. maaliskuuta 1886 – syyskuu 1942) oli saksalainen loogikko, filosofi ja Berliinin piirin jäsen. Hän pyrki pitämään piirin toiminnassa vielä muiden jäsenten muuttaessa maasta. Hän kuoli Auschwitzin keskitysleirillä pian sen jälkeen, kun hänet ja hänen vaimonsa oli tuotu sinne 18. syyskuuta 1942.


title: Enheduanna

text: Enheduanna (n. 2285–2250 eaa.) oli sumerilainen tai akkadilainen papitar, jota pidetään historian ensimmäisenä nimeltä tunnettuna kirjailijana ja runoilijana. Hänen jumalatar Inannan palvomiseksi kirjoittamansa sumerinkieliset hymnit sisältävät ensimmäisen kirjallisen kuvauksen jumalattaresta ja ensimmäisen kuvauksen yksilön sisäisestä elämysmaailmasta. Erään savitaulun mukaan Enheduanna oli Akkadin kuninkaan Sarkadin tytär, mutta ei tiedetä onko merkitys kirjaimellinen vai vain vertauskuvallinen.


title: Kamae

text: Kamae () on japanilainen budokäsite joka tarkoittaa valmiusasentoa. Käsitteenä kamae sisältää lukuisia erilaisia budolajeissa käytettäviä asentoja sekä aseilla että ilman. Kamae on staattisen liikkeen "pysäytyskuva". Kamaelle on ominaista joko puolustuksellisuus, jolloin se on yleensä budokan keskilinjaa suojaava tai hyökkäävyys. Jälkimmäisessä tapauksessa budokan keskilinjalla usein ilmenee suki, eli aukkopaikka, osoituksena kyseessä olevan kamaen valinneen budokan sutemista, eli hyökkäykseen sitoutumisesta.


title: Kamae

text: Kendo no Kata-sarjassa bokkenilla tehtävät peruskamaet "tachille" :


title: Kamae

text:
Jōdan No Kamaesta on olemassa sekä oikeanpuoleinen ("migi"-) että vasemmanpuoleinen ("hidari"-) muoto
Hassō No Kamaesta on olemassa sekä oikeanpuoleinen ("migi"-) että vasemmanpuoleinen ("hidari"-) muoto


title: Kamae

text: Muita valmiusasentojaZNKR jōdō katasarjassa tehtävät jōn peruskamaet "shijō"lle :


title: Armovuosi

text: Armovuosi oli Suomessa Ruotsin vallan ajalta periytyvä tapa, jonka mukaan kuolleen virkamiehen perhe saa yhden vuoden ajan nauttia miehen palkkaetuja. Varsinaisen armovuoden lisäksi saatettiin myöntää myös ylimääräisiä armovuosia.


title: Armovuosi

text: Seurakunnissa on papin lesken annettu asua pappilassa vuoden ajan miehensä kuolemasta. Armovuoden ajan edesmenneen papin tehtäviä hoiti niin sanottu armovuoden saarnaaja. Seurakunnalle oli edullista, jos edesmenneen kirkkoherran tai kappalaisen seuraajaksi tuli tämän sukulainen, joka otti huolehtiakseen vainajan perheen toimeentulosta. Myös suvun ulkopuolelta tullut naimaton pappismies saattoi järjestää edeltäjänsä perheen konservoinnin menemällä naimisiin lesken kanssa. Nämä eräänlaiset eläkejärjestelyt näkyivät toisinaan seurakuntalaisten esittämissä toivomuksissa. Naimakauppaan perustuvaa perheen konservointia esiintyi 1600-luvulla ja myös 1700-luvulla, joskin hieman vähemmän.


title: Armovuosi

text: Papiston erioikeuksissa vuodelta 1723 oli vakuutettu pappien leskille sekä vajaavaltaisille ja turvattomille lapsille oikeus armovuoteen. Papinviran haltijan kuoltua oli hänen oikeudenomistajillaan oikeus nauttia viranhaltijan palkkaetuja, kunnes kulumassa oleva virka- ja palkkavuosi oli päättynyt. Jos viranhaltijalta jäi leski tai omia vajaavaltaisia ja turvattomia lapsia, nämä saivat nauttia edut virasta ja virkatalosta sekä kuluvalta virkavuodelta että sitä seuraavalta vuodelta, jota sanottiin armovuodeksi. Heidän oli kuitenkin suoritettava menot viran hoitamisesta armovuoden aikana. Tämä papistolle kuuluva erioikeus säilytettiin myös vuoden 1923 palkkauslaissa. Leskien armovuodet eivät olleet ulosmitattavissa.


title: Armovuosi

text: Palveluksessa kuolleiden, valtakirjalla varustettujen pappien sekä lukkarien ja urkurien leskille ja turvattomille lapsille voitiin vuonna 1918 annetun asetuksen mukaan säälittävissä tapauksissa myöntää enintään kaksi ylimääräistä armovuotta. Ylimääräisiä armovuosia oli anottava valtioneuvostolta. Anomus oli tehtävä niin ajoissa, että se voitiin ratkaista ennen kuin uudelle viranhaltijalle oli annettu valtakirja siihen virkaan, josta ylimääräisiä armovuosia pyydettiin.


title: Armovuosi

text: Armovuosi-termiä käytettiin myös poliisin vuonna 2003 julkistamasta laittomien aseiden vastaanottokampanjasta, jonka aikana luvattomien aseiden vapaaehtoisia luovuttajia ei rangaistu.


Ammattiyhdistysliikkeen maailmanjärjestö ( lyh. ITUC) on vuonna 2006 perustettu kansainvälinen ammattiyhdistysliikkeen järjestö.


title: Ammattiyhdistysliikkeen maailmanjärjestö

text: ITUC muodostettiin liittämällä yhteen useita kansainvälisiä järjestöjä kuten Vapaiden ammattiyhdistysten kansainvälinen liitto (VAKL) ja Maailman työn liitto (WCL).


text: Yli 180 miljoonan jäsenen ITUC:n keskeisiä tavoitteita on edistää ay-liikkeen yhteistyötä ja koordinaatiota globaaleissa asioissa, mm. yhteyksissä WTO:hon, Maailmanpankkiin ja Kansainväliseen valuuttarahastoon.


title: Shahzoda

text: Shahzoda (oik. Zilola Bahodirovna Musayeva, s. 28. heinäkuuta) on uzbekistanilainen pop-laulaja. Häneltä on julkaissut neljä studioalbumia. Shahzoda on asunut Moskovassa (vuodet 1980-1987), Taškentissa sekä Kiovassa jonka yliopistossa opiskeli. Hänellä on yksi poika.


title: Dan-arvo

text: Dan-arvo () on japanilaisissa ja korealaisissa kamppailu- ja budolajeissa käytettävä arvoaste. Monissa lajeissa sen haltijat käyttävät mustaa vyötä. Dan-arvot ovat tavallisia myös muissa kuin taistelulajiyhteyksissä ja niitä myönnetään myös esimerkiksi japanilaisissa lautapeleissä kuten renju, shōgi ja go, kukkien asettelussa ("ikebana") sekä teetaiteessa ("chadō"). Budolajeissa kuten iaidō, kendō ja jōdō dan-arvoa ei osoiteta ulospäin millään värillisellä vyöllä.


title: Dan-arvo

text: Yleisimmin budolajit käyttävän dan-asteikkoa 1–10, mutta myös esimerkiksi 1-5, 1–8 ja 1–15 asteikkoja käytetään.


title: Hardanger-kirjonta

text: Hardanger-kirjonta eli Hardanger-ompelu on perinteinen revinnäiskirjontamuoto. Se on saanut nimensä Norjan Hardangervuonosta, jonka alueella sitä ommeltiin noin vuosina 1650–1850. Kirjonnan esikuvat lienevät saapuneet Eurooppaan Aasiasta ja Persiasta silkkitietä pitkin.


title: Hardanger-kirjonta

text: Hardanger-kirjontakuviot ovat geometrisia, esimerkiksi neliöitä, suorakulmioita, vinoneliöitä, siksak-kuvioita ja ristejä. Kuviot kirjotaan useimmiten helmilangalla tiiviille palttinasidoksiselle kankaalle. On olemassa myös hardanger-töihin erityisesti suunniteltuja, yleensä valkoisia tai kellertäviä hardanger-kankaita.


title: Hardanger-kirjonta

text: Kirjonnassa käytetään paula-, sidos- ja tikkipistoja, joilla ommellaan yhteen yleensä neljän langan ryhmiä. Kankaan lankoja voidaan katkaista, ja jäljelle jäävät langat parsitaan muodostaen reikiä ympäröiviä kuvioita. Myös useita erikoistekniikoita saatetaan hyödyntää pitsimäisen vaikutelman aikaansaamiseksi.


title: Neel Jani

text: Neel Jani (s. 8. joulukuuta 1983) on sveitsiläinen kilpa-autoilija, joka on intialaista syntyperää.


title: Neel Jani

text:
Jani aloitti uransa Karting-sarjoissa, joista nousi ajamaan Italian, Ranskan ja Sveitsin Formula Renault-sarjoja vuosina 2001-02. Vuosina 2002-04 hän ajoi Formula Renaultin Eurocup-sarjaa, jossa sijoittui parhaimmillaan toiseksi vuosina 2002-03.
Kausina 2005-06 hän kilpaili GP2-sarjassa voittaen kaksi kilpailua.


title: Neel Jani

text: Hän toimi Sauberin testikuljettajana vuosina 2003-04 ja Scuderia Toro Rosson testi- ja varakuljettajana F1:ssä kaudella 2006. Samalla hänestä tuli ensimmäinen kuljettaja, joka on ajanut sekä GP2- että F1-autoa samana päivänä. Kaudella 2007 hän kilpaili Pohjois-Amerikan Champ Car -sarjassa saavuttaen kolme palkintosijaa. Vuosina 2005–2009 Jani kilpaili A1 Grand Prix sarjassa ja voitti mestaruuden Sveitsille kaudella 2007–2008. Hän sijoittui sarjan toiseksi kausina 2005–2006 ja 2008–2009.


title: Neel Jani

text: Vuodesta 2009 lähtien Jani on ajanut erilaisissa Le Mans-sarjoissa ja vuodesta 2012 lähtien FIA World Endurance Championship -sarjassa Porschen tehdastiimin autolla.


title: Patrizio Buanne

text: Patrizio Buanne (s. 20. syyskuuta 1978 Napoli, Italia) on italialainen baritoni.


title: Patrizio Buanne

text: Buanne syntyi Napolissa, mutta hänen perheensä muutti Wieniin hänen ollessaan viisivuotias. Hän alkoi esiintyä julkisesti 11-vuotiaana, ja voitettuaan lukuisia kilpailuja nuorena hän esiintyi paaville ja 85 000 katsojan yleisölle Puolassa vuonna 1997. Tämä esitys toi hänelle ensimmäisen levytyssopimuksen.


title: Patrizio Buanne

text: Buannen ensialbumi The Italian ilmestyi vuonna 2005. Levyllä esitettiin vanhoja italialaisia iskelmiä, ja se nousi listoille mm. Isossa-Britanniassa, Australiassa ja Suomessa.


title: Patrizio Buanne

text: Buanne levytti myös jalkapallon maailmanmestaruuskisojen tunnuslaulun "Stand Up! (Champions Theme)" vuoden 2006 jalkapallon mestaruusotteluihin. Laulu oli uusi versio Village Peoplen ja Pet Shop Boysin kuuluisaksi tekemästä kappaleesta "Go West".


title: Patrizio Buanne

text: Toinen albumi "Forever Begins Tonight" julkaistiin loppuvuodesta 2006.


title: Mirkka Lappalainen

text: Mirkka Marjaana Lappalainen (s. 26. marraskuuta 1975 Helsinki) on suomalainen filosofian tohtori ja historiantutkija. Hän on työskennellyt Suomen ja Pohjoismaiden historian yliopistonlehtorina Helsingin yliopistossa vuodesta 2014.


title: Mirkka Lappalainen

text: Lappalainen kirjoitti ylioppilaaksi Kallion lukiosta vuonna 1994. Hän valmistui filosofian maisteriksi Helsingin yliopistosta vuonna 1998 ja lisensiaatiksi 2001. Tohtoriksi Lappalainen väitteli vuonna 2005 väitöskirjalla "Suku, valta, suurvalta", joka käsittelee Creutzin aatelissuvun vaiheita suurvalta-ajan Ruotsissa. Hän oli Suomen ja Pohjoismaiden historian assistentti 2001–2009 ja tutkijatohtori 2009–2014.


title: Mirkka Lappalainen

text: Lappalainen on kirjoittanut useita palkittuja historia-aiheisia tietokirjoja. Hän sai Vuoden tiedekirja -palkinnon teoksestaan "Maailman painavin raha" (2006). Lappalaisen nuijasotaa käsittelevä teos "Susimessu" (2009) palkittiin Lauri Jäntin palkinnolla. Kirja valittiin myös Vuoden historiateokseksi. Lappalaisen teos "Jumalan vihan ruoska" (2013) sai tiedonjulkistamisen valtionpalkinnon syksyllä 2013. Teos "Pohjolan leijona: Kustaa II Aadolf ja Suomi 1611–1632" voitti vuoden 2014 Tieto-Finlandian sekä Vuoden tiedekirja -palkinnon. Huhtikuussa 2016 Lappalainen valittiin Vuoden dosentiksi.


title: Horn (suku)

text:
Horn-suvut olivat Suomen keskiajalta lähtien Suomen vaikutusvaltaisimpia aatelissukuja.
Suomalainen Horn-suku jakaantuu kolmeen haaraan, joiden täydelliset Ruotsin ritarihuoneeseen rekisteröidyt nimet ovat seuraavat:Lisäksi Ruotsissa on Horn-nimellä tunnettuja aatelissukuja:Suomessa elää Horn-nimeä kantavia henkilöitä, jotka eivät kuulu yllä mainittuihin sukuihin eivätkä ole aatelisia.


title: Horn (suku)

text: Suomalaisen Horn suvun kantaisänä pidetään 1381 - 1415 mainittua asemies Olof Matssonia, Varsinais-Suomesta. Hän oli yksi niistä rälssimiehistä, jotka 1386 sinetöivät erään laamanninvaalikirjeen. Hän kantoi sinettinsä vaakunakilvessä suvussa käytettyä sarvi-tunnusta jo 1381. Olof Matsson omisti maata Paimion Sattialassa mutta asui Halikossa. Hänen asuinkartanonsa saattoi tuolloin olla Joensuu (Åminne).


title: Horn (suku)

text: Olof Matssonin vaimo on oletettavasti Katarina Gudmursdotter. Olofilla oli viisi tunnettua poikaa.Hornien laaja suku polveutuu edellä mainitun Henrik Olofssonin pojasta, Klaus Henrikinpoika Hornista (noin 1440–1520), laamanni ja valtaneuvos, joka oli kaksi kertaa naimisissa. Hänen ensimmäisestä avioliitostaan laamanni Kristiern Frillen etunimeltä tuntemattoman tyttären kanssa syntyivät:


title: Horn (suku)

text: Klas Henrikssonin toisesta avioliitosta Kristina Jakobsdotterin(?) kanssa syntyi:


title: Stefaan Maene

text: Stefaan Maene (s. 13. toukokuuta 1972, Oostende) on entinen belgialainen uimari, joka edusti kotimaataan kesäolympialaisissa 1992. Hän voitti ensimmäisen kansainvälisen mitalinsa lyhyen radan MM-kilpailuissa 1993: pronssia 200 metrin selkäuinnissa. Kaksi vuotta myöhemmin, pitkän radan EM-kilpailuissa Maene oli kolmas 100 metrin selkäuinnissa.


title: Jill Dando

text: Jill Dando (9. marraskuuta 1961 – 26. huhtikuuta 1999) oli brittiläinen televisiojuontaja.


title: Jill Dando

text: Weston-super-Maressa syntynyt Dando opiskeli journalismia Walesin South Glamorgan Institute of Higher Educationissa. Dando nousi Devonissa sijaitsevan BBC:n paikallisradion uutistenlukijaksi vuonna 1985. Hän siirtyi BBC South Westiin ja Lontooseen muuttamisen jälkeen valtakunnalliseen televisioon. Dando juonsi uransa aikana useita BBC:n televisio-ohjelmia, kuten "Breakfast Newsia", "Six o' clock newsia", matkaohjelma "Holidayta", rikossarja "Crimewatchia" sekä ajoittain "Songs of Praisea".


title: Jill Dando

text: Kuollessaan Dando oli ehtinyt vetää ensimmäisen osan uudesta projektistaan "Antiques Inspectorsista". Lisäksi hän oli juuri päässyt "Radio Times" -lehden kanteen.


title: Jill Dando

text: Dando menehtyi henkirikoksen uhrina 37-vuotiaana. Hän oli kävelemässä 26. huhtikuuta 1999 kotiinsa Länsi-Lontooseen, kun hänet ammuttiin kotiovelleen noin kello 11.30 aamulla. Paikallinen löysi ruumiin pian. Dando kiidätettiin sairaalaan, jossa hänet jouduttiin kuitenkin toteamaan kuolleeksi.


title: Jill Dando

text: Henkirikoksen tutkimukset kestivät pitkään. Kuuden kuukauden kuluttua tutkimusryhmä oli ehtinyt jo puhua asian tiimoilta yli 2 500 ihmiselle. Silminnäkijähavaintojen perusteella saatiin kuitenkin pidätettyä Barry George -niminen brittimies.


title: Jill Dando

text: George todettiin syylliseksi ja tuomittiin elinkautiseen vankeuteen heinäkuussa 2001. Tuomioistuin käsitteli tapauksen uudelleen kesällä 2008 ja George todettiin syyttömäksi Dandon murhaan.


title: Ruuhikosken golfkenttä

text: Ruuhikosken golfkenttä sijaitsee Ruuhikoskella Seinäjoen Nurmossa, ent. Knuuttilan koulun vieressä. Se on Robert Trent Jones Jr:n eteläpohjalaiseen jokimaisemaan suunnittelema 18-reikäinen golfkenttä, joka avattiin 1992. Kenttää ylläpitävä seura Etelä-Pohjanmaan Golf on perustettu 1986.


title: Ruuhikosken golfkenttä

text: Kentällä on järjestetty kaikki kansalliset arvokisat ja yhdet EM-kisat.


title: Susanna Garabatos

text: Susanna Garabatos Rodríguez (s. 8. maaliskuuta 1979 Vigo, Pontevedra) on entinen espanjalainen uimari, joka osallistui kotimaansa riveissä kesäolympialaisiin 1996. Siellä hän karsiutui alkuerissä 4x100 metrin vapaauintiviestissä, yhdessä Blanca Cerónin, Fátima Madridin, ja Claudia Francon kanssa.


title: Susanna Garabatos

text: Espanjan olympiakomitea


title: Iro

text: Iro on kolme lasta synnyttävä neitsyt tai neito suomalaisessa mytologiassa. Iro on ortodoksisen Irina-pyhimyksen mukaan muodostunut hahmo. Useissa tarinoissa Iron synnyttämät lapset ovat Väinämöinen, Ilmarinen ja Joukahainen. Iro ei kuitenkaan synnytä Väinämöistä mereen, kuten Kalevalassa Ilman Impi. Nämä lapset osallistuvat myöhemmin maailman syntyyn.


title: Barry George

text: Barry George (s. 15. huhtikuuta 1960) on brittiläisen televisiojuontaja Jill Dandon murhasta tuomittu ja myöhemmin syyttömänä vapautettu mies.


title: Barry George

text: George syntyi Lontoossa. Hänen vanhempansa erosivat pojan ollessa 13-vuotias. Hän kävi tunne- tai käytöshäiriöisille oppilaille suunnattua koulua ja toimi vuonna 1977 neljän kuukauden ajan BBC:n leivissä.


title: Barry George

text: Georgeä kiehtoi julkisuus jo ennen pidätystä. Hän teki itsestään henkilökohtaiseen käyttöön valokuvia, jossa hän oli SAS-sotilaaksi sonnustautuneena. Hän myös käytti itsestään nimeä Barry Bulsara; "Bulsara" oli Queen-yhtyeen laulaja Freddie Mercuryn todellinen sukunimi. Jo kouluaikanaan hän oli käyttänyt itsestään muusikko Gary Glitterin oikeaa nimeä Paul Gaddia.


title: Barry George

text: Georgen pidätyksen yhteydessä paljastettiin, että hänellä oli jo ennestään ainakin jonkin verran rikollista taustaa. Hän oli mm. pyrkinyt murtautumaan Kensingtonin palatsiin, kun prinsessa Diana asui siellä. Hänen hallustaan löydettiin myös luetteloita, joihin oli kirjattu lähes sadan naisen henkilötietoja (mm. osoitteita) ja valokuvia. Diana oli ollut heidän joukossaan. George oli menneinä vuosinaan myös esiintynyt kadulla poliisina väärennettyjen lupakirjojen kanssa. Oikeudenkäynnissä itseään Paul Gaddiksi väittänyt mies oli pukeutunut glam rock -vaatetukseen.


title: Barry George

text: Georgella oli tuomioita seksuaalirikoksista, ja häntä tutkinut psykologi totesi miehen kärsineen erilaisista persoonallisuushäiriöistä. Lisäksi hän on epileptikko.


title: Barry George

text: Juontaja Jill Dando ammuttiin hänen kotinsa lähellä 26. huhtikuuta 1999. Barry George pidätettiin silminnäkijähavaintojen perusteella vasta 15. toukokuuta 2000. Hänet tuomittiin 2. heinäkuuta 2001 elinkautiseen vankeusrangaistukseen murhasta.


title: Barry George

text: Tapaus otettiin uudelleen tuomioistuimen käsiteltäväksi 9. kesäkuuta 2008 ja George todettiin syyttömäksi 1. elokuuta 2008.


title: Gary Glitter

text: Paul Francis Gadd eli Gary Glitter (s. 8. toukokuuta 1944) on englantilainen rock- ja pop-laulaja ja -laulunkirjoittaja. Glitter nousi maineeseen alun perin 1970-luvun glam rock -kaudella. Hän oli yksi maansa pisimpään listoilla pysyneistä artisteista. Vuosien 1972–95 välillä hän levytti 25 hittisingleä, jotka viettivät Britannian Top 100 -listoilla yhteensä 179 viikkoa. Channel 4:n kyselyssä Glitter sijoittui kaikkien aikojen suurimpien poptähtien listalla 22. sijalle.


title: Gary Glitter

text: Glitter sai vuonna 1999 neljän kuukauden tuomion tuhansien lapsipornokuvien hallussapidosta tietokoneellaan. Vapauduttuaan kahden kuukauden istumisen jälkeen hän lähti aluksi Kuubaan ja sai vuonna 2002 karkotuksen Kambodžasta lapsiin kohdistuneista seksuaalirikoksista. Marraskuussa 2005 hänet tuomittiin Vietnamissa kolmen vuoden vankeusrangaistukseen kahden 11- ja 12-vuotiaan tytön seksuaalisesta hyväksikäytöstä. Vapauduttuaan hieman etuajassa 2008 hän sai karkotuksen maasta.


title: Gary Glitter

text: Lokakuussa 2012 poliisi pidätti Glitterin laajassa seksuaalirikostutkinnassa, jossa Jimmy Savilen epäillään hyväksikäyttäneen satoja lapsia. Glitter vapautettiin sittemmin takuita vastaan. Kesäkuun 2014 alkupuolella syyttäjät nostivat Glitteriä vastaan kahdeksan seksuaalirikossyytettä. Hänen epäiltiin käyttäneen kahta tyttöä (iältään 12- ja 14-vuotiaita) hyväksi 1970–80-lukujen taitteessa. Helmikuussa 2015 oikeus tuomitsi Glitterin 16 vuodeksi vankeuteen.


title: GP2-kausi 2007

text: GP2-kausi 2007 oli GP2-sarjan historian kolmas kausi. Kausi alkoi 14. huhtikuuta Bahrainista ja päättyi 30. syyskuuta Valenciaan. Kyseinen kausi oli viimeinen kun sarjassa ajettiin Dallara GP2/05 -autolla. Sarjan mestaruuden voitti saksalainen Timo Glock. Vuoden tulokkaaksi valittiin japanilainen Kazuki Nakajima.Kaudella ajettiin 21 kilpailua 11 eri radalla. Kymmenenä kisaviikonloppuna oli yksi kisa lauantaina ja toinen kisa sunnuntaina, poikkeuksena Monaco jolloin ajettiin vain yksi kisa.


title: GP2-kausi 2007

text: Pisteet jaettiin lauantain pitkän kilpailun 8 parhaan joukkoon sijoittuneille kuljettajille ja 6 parhaalle sprinttikisassa. Lauantain pitkään kilpailuun paalupaikalle ajanut kuljettaja palkittiin 2 pisteellä. Nopeimman kierroksen ajanut kuljettaja sai yhden pisteen. Sprinttikisaan paalupaikan ottanut kuljettaja ei saanut ylimääräisiä pisteitä.


title: GP2-kausi 2007

text: Suomessa GP2 lähetykset esitti kaudella 2007 aika-ajot ja kilpailut suorana MTV3 MAX. Lähetykset selosti Timo Pulkkinen.


title: Syldaavi

text: Syldaavi on kuvitteellinen kieli, jota puhutaan Hergén Tintti-sarjakuvissa esiintyvässä Syldavian valtiossa. Kielelle pohjana oli hollannin murre marol, jota on puhuttu Brysselin ympäristössä. Kielen on analysoinut Mark Rosenfelder. Syldavian kieltä esitellään ensi kerran vuosina 1938–1939 ilmestyneessä Tintti-seikkaulussa "Kuningas Ottokarin valtikka". Tarinassa on paljon horjuntaa sen suhteen, kirjoitetaanko syldaavia latinalaisilla vai kyrillisillä aakkosilla. Esimerkiksi nimikilvistä ja tienviitoista osa käyttää latinalaisia ja osa kyrillisiä aakkosia.


title: Syldaavi

text: VokaalitDigrafitKonsonantitMonikkoMääräinen artikkeli


title: Syldaavi

text: Yksikkö: "on"


title: Syldaavi

text: Monikko: "onegh"


title: Syldaavi

text:
czei – tämä
tot – tuo


title: Kirk Stevens

text: Kirk Stevens (s. 17. elokuuta 1958) on kanadalainen snooker-biljardin pelaaja.


title: Kirk Stevens

text: Stevens aloitti biljardinpeluun nuorena ja pääsi 21-vuotiaana semifinaaliin snookerin MM-kisoissa Sheffieldissä. Vuonna 1984 Stevensin onnistui tehdä Jimmy Whitea vastaan kilpaillessaan 147 pisteen breikki.


title: Kirk Stevens

text: Stevens jatkaa biljardin peluuta yhä. Hän on ollut hoidettavana riippuvuudestaan kokaiinin ja toimi 1990-luvun alussa lyhyesti autokauppiaana.


title: Göteborgin raatihuone

text: Göteborgin raatihuone on rakennus Göteborgin kaupungissa, Länsi-Götanmaalla, Ruotsissa. Se on rakennettu vuosina 1670-1672, ja sen suunnittelusta on vastannut arkkitehti Nicodemus Tessin vanhempi. Nykypäivänä sitä käyttää Göteborgin käräjäoikeus.


title: Göteborgin raatihuone

text: Rakennusta on muokattu vuosien varrella. Vuonna 1732 sitä uudistettiin kaupungininsinööri Bengt Wilhelm Carlbergin johdolla, ja 1810-luvun toisella puoliskolla rakennukseen lisättiin kolmas kerros. Lisäksi vuonna 1937 raatihuoneen viereen valmistui funktionalismia edustava lisärakennus. Sen on suunnitellut arkkitehti Gunnar Asplund.


title: Norilski nikel

text: Norilski nikel (, ) on suuri venäläinen metallurgia-alan osakeyhtiö. Se on maailman suurin nikkelin ja palladiumin tuottaja ja suurimpia platinan ja kuparin tuottajia. Lisäksi yhtiö tuottaa mm. kultaa, hopeaa, kobolttia ja rodiumia. Sen tytäryritys Stillwater Mining Company (Denverissä, Coloradossa) on suuri koboltin, rodiumin, hopean, kullan, telluurin, seleenin, iridiumin, ruteniumin ja hiilen tuottaja.


title: Norilski nikel

text: Norilski nikelin pääkonttori on Moskovassa. Yhtiön osakkeet ovat myynnissä Moskovan RTS- ja Micex-pörsseissä. Yhtiö kuuluu RTS Indexiin ja NASDAQiin. Yhtiö tuottaa 1,5 % Venäjän bruttokansantuotteesta. Talouslehti Forbesin kevään 2012 listauksessa Norilski nikel oli Venäjän 8. suurin ja maailman 339. suurin julkisesti noteerattu yritys.


title: Norilski nikel

text: Yhtiön tehtaat sijaitsevat Siperiassa Norilskin ja Talnahin alueella Krasnojarskin aluepiirin pohjoisosassa. Yhtiön merkittävin kaivos ja sulattamo sijaitsevat Norilskin kaupungin alueella. Kaivostoiminnalle tyypillisesti ne ovat myös alueen suurimmat saastuttajat. Tehdas on alueen suurin työnantaja, sen työvoima on 96 000 ihmistä. Yhtiön liikevaihto oli vuonna 2005 seitsemän miljardia dollaria.